
Lesador di noticia,no por a kere cu 
abao na Royal Plaza pora kibra su auto 

ATV tin un lesador di noticia nobo, Mila Ponson. E no por a biba kere cu parando su auto abao, patras di Royal Plaza Mali, 
unda tin asina tanto hende ta pasa, cu chollernan lo kibra esaki. Den e auto, Mila Ponson tabatin su laptop y otro pertenen- 
cianan poni riba e asiento parti patras y como cu su auto no tin tinted glass, esakinan tabata bisto pa tur hende. Un choller 
no a perde pa gana, y a kibra esaki, y a bay cu tur cos. Mila, nunca mas laga nada den auto por fabor!! 




Esaki no ta joyriding, pero ladronicia di auto completo 


LADRONISIA y desmantelacion di auto, no ta nada nobo, 
pero si por bisa cu e ta aumentando y drasticamente. Mira e 
auto aki, cu a ser haya ayera na Plantenrust, unda cu e dono 
di dje, tin cu sigui pagu’e, y maske cu polis y den e caso aki 
e propio vocero di polis, Papito Comenencia a hay’e, e no ta 
sirbi pa nada mas.Relaciona cu e situacion aki mes, ayera de 
pronto Papito Comenencia ta anuncia cu e situacion no por 
sigui asina. Inmediatamente Alto Mando di Polis a dicidi di 
re-institui un grupo special pa ataca e hortamento di auto, 
cu ya a sali for di man.Maske tin aigun di nan deteni caba, y 
asina mes, e ladronisia di auto ta sigui manera nada no a pasa. 
E forma con e personanan aki ta desmantela un auto, anto 
den minimo di tempo, ta verdadero profesional nan ta. 

Nan ta kita tur loke cu por tin n’e auto, y asina bende esaki 
como parts. Y na un prijs mas barata cu na sitionan cu ta 
bende pieza di auto. Si polis no pone un paro n’e gangnan 
aki, por bay spera problema y serio. 

Manera tabata di spera 

Fuel Oil ta kibra record, W.E.B. Aruba N.V. ta adapta tarifa di awa y coriente 


prijs di fuel oil no 6 3 



jini 2008 (averahe pa dia = 9024) 


E publicacion di prijs di bar i di 
fuel oil riba 100 dollar y e publi¬ 
cacion di e forum riba “Adiccion 
na Crudo” ta topico di dia. E 
impacto di e noticianan aki riba 
comunidad ta substancial. 

E fuel oil te ainda t’e fuente di 
energia principal p’e produccion 
di awa di bebe y electricidad pa 
nos isla. Consecuentemente e 
prijs record di riba 100 dollar pa 
bari lo tin su consecuencia riba 
tarifanan di awa y di coriente 
den e luna nos dilanti. 

Si mira e desaroyo di e prijs di 
fuel oil den e luna nos tras, esta 
juni, por mira cu tin un aumento 
di $ 84.00 pa $ 101.10 pa bari. 
Pues $17.10 of 20% den apenas 
28 dia. 

(Mira e grafico aki bao) 

Esaki ta aumentonan drastico 
den prijs cualnan ya a cuminsa 
bira custumber den mercado 
mundial di combustibelnan fos¬ 
sil. Como empresa responsabel, 
pa produccion di awa di bebe y 
generacion di electricidad riba 
nos pais, WEB Aruba N.V. no 


tin otro opcion si no di mantene 
un maneho financiero respon- 
sabel. Esaki naturalmente den 
cuadro di nan mision pa entrega 
suficiente awa y electricidad 
di calidad halto y n’e tarifa 
optimal. Teniendo esakinan na 
bistå ta determina tarifa di awa 
y electricidad pa nos pais. 

Aunke cu e prijs average di fuel 
oil cu WEB Aruba N.V. a paga na 
Valero pa luna di juni tabata US 
$ 92.79 pabariyrecientemente 
a surpasa US $ 100.00 pa bari, 
WEB Aruba N.V. lo basa e tarifa 
pa luna di juli riba un prijs cal- 
cula di US $ 82.50 pa bari. 
Esaki tin como consecuencia 
cu entrante dia 1 di juli 2008 e 
tarifanan di awa y electricidad 
ta conoce un aumento di ± 
6,7%. 

Banda di esaki lo keda mantene 
e tarifa cu a “freeze” p’e prome 
12 ton di consumo n’e nivel di 
mei 2005 cual ta basa riba un 
prijs di fuel oil di US $ 35.00 
pa bari. Asina aki tambe WEB 


Aruba N.V. ta keda contribui na 
baha e impacto di aumento di 
prijs di fuel oil riba nos cliente. 

Sinembargo ta keda n’e cliente 
mes pa haci tur loke ta den su 
man pa baha su consumo di awa 
y electricidad. Esaki t’e manera 
mas directo y efectivo pa baha 
e gasto di awa y coriente p’e 
cliente mes. 


Mercado mundial no ta mus- 
tra cu lo tin bahamento den 
prijs di fuel oil y pues no lo 
tin bahamento den tarifa di 
utilidadnan. Cu introduccion 
di tecnologia moderno WEB 
Aruba N.V. ta haci lo maximo 
pa baha su gasto di consumo 
di fuel oil y consecuentemente 
baha e impacto di e aumento 
riba e consumidor. Mescos nos 


cada un por mira con na cas of 
den nos negoshi nos por haci 
uso di instalacion y aparatonan 
moderno cu ta haci uso di me¬ 
nos awa y menos coriente per 
ta haci e mesun trabao. Pero 
tambe dor di maneha nos con¬ 
sumo y preveni malgastamento 
nos lo baha e gasto di awa y 
coriente. Sea responsabel, uza 
awa y coriente consciente!! 


Senora handicap no por wordo opera di 
cancer di pecho pasobra hospital ta yen 

Mal maneho di gobierno ta pone bida di nos hendenan na peliger 



Booshi Wever 

Minister di Malestar Publico? 


AYERA redaccion di AWE¬ 
Mainta a ricibi un cantidad di 
reaccion riba e articulo tocante 
negligencia medico, caminda 
varios persona a conta nan ex- 
periencia of di nan familiarnan 
den e sentido aki.Hopi di nan cu 
stem kibra a indica e mal expe- 
riencia cu nan a pasa den man 
di diferente dokter na Aruba, 


caminda cu varios di nan mester 
a busca lening na banco pa 
busca nan salud afor, aigun di 
e biahanan como consecuencia 
di e malpractica di e dokternan 
na Aruba. 

Pero no ta solamente negligen¬ 
cia medico ta e problema grandi 
di salud na Aruba, varios di nos 
hendenan ta sufriendo debi na e 
mal maneho cu tin di gobierno 
den e area aki como tambe den 
e parti social.Un ehempel cu a 
yega na nos redaccion ta esun 
di un senora cu ta handicap, 
dokter a descubri cu e tin cancer 
di pecho y e mester wordo opera 
mas pronto posibel, ya cu e po- 
sibilidadnan cu e cancer plama 
den su curpa ta masha grandi 
mes. Esaki banda di e dolor 
insoportabel cu e senora aki ta 
sufr i constantemente. 

A pesar di su situacion grave, 
caminda cu su pecho mester 


wordo kita, e tin dos siman ta 
warda pasobra no tin lugar na 
hospital. Es decir, un persona 
por ta practicamente muriendo 
y e no por wordo opera pasobra 
hospital ta yen.Aki ta caminda 
por culpa e mal maneho di go¬ 
bierno, pasobra simplemente 
pa rencor politico of falta di 
interes, varios proyecto a wordo 
laga un banda, simplemente 
pa no bisa cu tabata proyecto 
di Gabinete Eman.E famoso 
centro medico cu Booshi ta 
gaba cune, un proyecto cu ta- 
batin un otro concepto bou di 
guia di actual ex minister dr. 
Ike Posner. Su intencion tabata 
pa haci e centro aki uno di tal 
forma cu e por a fungi como 
un clinica, caminda cu cierto 
tipo di pacietnan por a wordo 
opera yinterveni, kitando asina 
un poco e peso cu tin riba hos¬ 
pital. Pero lamentablemente 


Minister Booshi Wever a dicidi 
di haci otro y awendia nos tin un 
centro medico practicamente 
desierto y cu hermentnan limita 
pa atende pacientnan.Di otro 
banda mester menciona tambe 
cu tabatin plan pa expande e 
cuido na cas, pero esaki tambe 
a wordo laga un banda, perhu- 
dicando asina e interes general 
y lagando e peso grandi riba 
hospital cu mester keda cu 
pacientnan cu no mester ta 
eyden y cu lo por a haya cuido 
di profesionalnan na cas.No 
por keda sin menciona e hecho 
cu awe, na 2008 ainda no tin 
un cas pa anciano, siendo cu 
for di Gabinete Eman caba a 
laga e proyecto aki atras y su- 
puestamente e Minister actual, 
esta Marisol Lopez-Tromp lo 
mester a continua, caminda cu 
diferente biaha el a menciona 
cu e cas di anciano lo bin na San 


Nicolas.No ta un secreto cu un 
cantidad grandi di personanan 
interna den hospital ta hen¬ 
denan grandi cu mester di un 
cuido special, pero mirando cu 
no tin e cas pa anciano ainda, 
nan mester keda den hospital, 
kitando asina lugar pa esnan 
cu enberdad mester ta den hos- 
pital.Tin un momento cu hen¬ 
denan mester bisa ta basta, no 
por ta asina cu nos hendenan ta 
sigui sufri y hasta muri debi na e 
mal maneho cu e gobierno actu¬ 
al tahibando: Marisol y Booshi, 
aki 1 ana tin eleccion atrobe 
na Aruba, sikiera pa probecho 
politico boso por cuminsa traha 
riba e proyectonan aki y asina 
alivia e peso cu tin riba hospital 
pa di e forma ey por yuda esnan 
cu en berdad mester ta eyden. 
Esey ta un suplica no solamente 
di AWEMainta, pero di henter 
pueblo di Aruba. 

E centro cardiologico cu Booshi Wever kier bin cune ta un aventura 

Cu lo por costa nos hendenan hopi caro 



ARTHUR Dowers, miembro di 
partido AVP contestando pre- 
gunta di prensa riba proyecto 
di hospital nobo presenta pa 
Minister Wever, proyecto cu 
mientras tanto no a tende nada 


mas di dje. 

Segun parlamentario di AVP, 
Parlamento no a ricibi ningun 
informacion a pesar cu a pun- 
tra e minister en cuestion riba 
esaki, nan kier a haya sa ki 
intencion Minister Wever tin cu 
salubridad publico. 

Segun inidacionnan cu tin, kier 
a traha un hospital nobo no pa 
mehora calidad di servicio pa 
pueblo, no pasobra nan kier a 
garantiza cu pueblo na largo 
plazo por a haya bon cuido, 
pero simplemente un aventura 
cu lo mester a favorece cierto 
hendenan y cu por ta lo a yu- 
danan den un eleccion, Dowers 
ta indica. 

E ta agrega cu awor cu e min¬ 
ister a realiza cu e hospital 


aki no por wordo concretiza 
promer cu e bandona e stul di 
gobernacion, awor el a bin cu e 
proyecto di centro medico, cual 
e ta considera e ultimo aventura 
di e minister aki. 

E proyecto ta cu lo construi un 
di dos piso riba e edificio mal 
traha pariba na San Nicolas, y 
eynan lo mester bin cu un cen¬ 
tro di cardiologia. 

Arthur Dowers ta considera e 
idea aki uno sumamente ilogico 
y hasta cu lo costa pueblo mu- 
cho mas placa cu lo mester costa 
si un dado momento tuma un 
decision concreto kico ta bai ta 
e plan di aworaki pa e proximo 
20 ananan pa cu salubridad 
publico. Den opinion di e par¬ 


lamentario, eyden por inclui 
sea e renovacion di e hospital 
existente, ampliacion di dje of 
construccion di uno nobo. 

Pa AVP si un estudio di factibili- 
dad bisa cu construccion di un 
hospital nobo ta e mihor opcion, 
na e momentonan ey nan lo 
tuma un decision. Pero te na e 
momentonan aki tur estudio cu 
a wordo haci te na e momento¬ 
nan aki, hasta pa e propio min¬ 
ister, a bisa cu na e momento 
aki no tin necesidad di traha un 
hospital nobo y tampoco lo tin 
e medionan financiero pa paga 
esaki a corto y largo plazo. 

Na e momentonan ey e minister 
a hala for di esey y a bisa cu e ta 
bai traha un centro cardiologico 
cu lo mester costa 4 miyon pa 


edificio, pero e minister no 
ta bisa con el lo bai manehe, 
di unda el lo saca placa pa 
garantiza cu e por sostene un 
departamento cu por atende 
cu e pacientnan di curazon y 
atende cu emergencia cu por 
bin na momento cu ta haci tipo 
di intervencionnan cardiologico 
aki. Tampoco el a bisa ken ta 
para responsabel na momento 
cu dano wordo haci na hende. 
Finalizando Arthur Dowers a 
haci un apelacion na Promer 
Minister di Aruba, a pesar cu e 
no tin ningun gara riba su gobi- 
erno, pa na bienestar general y 
proteccion di bida di hende na 
Aruba, no laga Booshi Wever 
sigui cu su locuranan cu e ta ha- 
ciendo na e momentonan aki. 


Mester atende cu e problema grave di energia awor 

Dialogo nacional ta Cardinal den esaki 



MIKE de Meza, Parlamentario 
di partido AVP a elabora riba e 
forum cu tabatin siman pasa di 
energia organiza pa SIWA. El a 
bisa cu despues cu Fundacion 
Digna Lacle-Herrera a inicia un 


ciclo di lectura riba e problem- 
atica global di energia, a mira 
cu SIWA a organiza un forum 
tambe, cual e ta haya algo di 
aplaudi. 

Segun de Meza, durante e 
forum aki (den cual e tambe 
tabata orador) a bin cu difer- 
ente topiconan manera entre 
otro crisis global di energia cu 
ta azotando mundo henter ca- 
minda cu diabierna ultimo prijs 
di crudo a surpasa 143 dollar, 
caminda cu prijs di fuel oil usa 
pa WEB a surpasa 100 dollar. 
Esakinan ta mustra cu e prob¬ 
lema cu tin riba nivel mundial 
ta hopi grave. 

Durante e lecturanan aki por 


a scucha cu e pronosticonan a 
corto, medio y largo plazo no 
ta mira un cambio, pero mas 
bien ta indica cu e prijsnan lo 
sigui subi. 

Abin cu diferente iniciativanan 
pa baha consumo individual, 
cual de Meza ta considera algo 
bon, pero na mes momento un 
solucion parcial y temporal. 
Esaki pasobra a pesar cu baha 
consumo individual, prijs di 
crudo ta keda subi, fuel oil, 
gasolin y diesel ta keda subi. 
Pesey a toca e posibilidadnan 
di energia alternativo cu ta un 
escohencia serio cu tin cu bai 
den dje. AVP como fraccion 
ya pa varios ana caba a ttrese 


e alternativanan aki den Par¬ 
lamento. Ana pasa esakinan a 
wordo aproba unanimamente, 
pero lastima Gobierno di Aruba 
no a ehecuta ni un di e mocion- 
nan aki. Esaki specialmente si 
mira cu Gobierno no a duna 
ni un splicacion dicon no ta 
ehecutanan. 

Conclusion cu por a saca for di e 
forum aki segun de Meza ta cu 
1. E problema mundial di en¬ 
ergia ta algo serio y alarmante 
cu mester di atencion urgente. 
2 Tin un falta di transparencia 
total pa cu Gobierno y com- 
panianan di Utilidad, AVP ta 
spera cu nan lo cuminsa traha 
un tiki mas transparente. 3. Go¬ 


bierno di Aruba no tin ningun 
maneho di con pa bai soluciona 
e problematica aki, no tin un 
maneho di con pa atende cu 
energia na Aruba. 4. Mester 
bin cu un dialogo nacional riba 
topico di energia, pasobra e 
decisionnan cu mester wordo 
tuma mester ta decisivo y no 
por wordo tuma netamente dor 
di un politico, gobernante of 
gerente di e companianan aki, 
pasobra consecuencianan lo ta 
pa pueblo henter. AVP ta bisa 
Gobierno cu mester atende e 
problema aki awor y cu mester 
tin un sentido di urgencia pa 
cu e problemanan aki, Mike de 
Meza a duna di conoce. 

Pa SEPPA 


Formacion ta un arma importante den lucha di e clase trahador 


SIMAN pasa SEPPA a tene un 
dia di informacion importante 
riba Servicionan Publico di 
Calidad. 

Esaki cu e fin pa haci cu servi¬ 
cionan publico ta cumpli cu e 
exigencia o requerimentonan di 
un bon servicio cu nos comuni- 
dad ta exigi. 

E ta coresponde tambe n’e 
lansamento di campana na de- 
fensa di e servicionan cu ta den 
peligro di privatizacion. 

Den tur e ciscunstancianan, ta 
nifica traha positivamente cu e 
comunidadnan p’asina proble- 
manan ta ser resolve, prestando 
servicionan di calidad, segun 
Gregorio Wolff, Secretario di 
Formacion di SEPPA. 

Ta mas cu necesario pa nos tur 
reconoce e papel cu servicionan 
publico di calidad ta hunga den 
e construccion di sociedadnan 
solido. Ta nifica cu nos mester 
identifica e principionan cu ta 
sostene y duna razon na Ser¬ 
vicionan Publico di Calidad; e 


compromiso cu e comunidad, 
e solidaridad, y e necesidad p’e 
servicionan por ser administra 
na un forma responsabel y 
democratico. 

Mientras cu Siglo XXI ta avanza, 
cada bez ta mas cla cu e ideal- 
nan expresa den e Obhetibonan 
di Desaroyo di Milenio di Na- 
cionnan Uni, lo no ser cumpli 
bao di e politicanan economico 
actual di mercado. 

Si mundo kier elimina e pobr- 
eza y hamber extremo, edu- 
cacion primario pa tur hende, 
mehora salud, reduciendo e 
taza di mortalidad infantil, 
y logra igualdad y desaroyo 
sostenibel, cada pais mester tin 
un plan constructivo basa riba 
servicionan publico di calidad. 

Servicionan Publico ta un ob- 
ligacion pa cumpli cu e necesi- 
dadnan di un pueblo, como tal 
Servicio Publico a surgi hopi 
tempo pasa. E servicionan aki 
ta garantiza p’e estado hiba un 
maneho economico pa duna 


pueblo e necesidadnan basico, 
segun Wolff. 

E ideologia di mercado a con- 
tradeci e surgimiento di servicio 
publico, ya cu e ideologia di 
mercado ta wak servicio pub¬ 
lico como un mercancia, cual 
ta ser compana cu ponencia 
y refuerzonan ideologico cu 
hopi hende inconcientemente 
ta reproduci. 

Caracteristicanan di Servicio¬ 
nan Publico di Calidad 
Cu esakinan ta ser disena pa 
representa un inversion p’e 
futuro di comunidad, p’e posi- 
bilita e economia y garantiza e 
futuro di e comunidad. 

E mester ta acesibel n’e comu¬ 
nidad, mester ser garantiza na 
un manera universal (manera 
servicio di awa, corriente, ser¬ 
vicionan social, educacion, 
seguridad, etc..) 

Cu e pretexto di inovacion 
politico, e mundo desaroya, 
principalmente na US (Estados 
Unidos), Europa yJapon, unda 


nan poblacionnan ta impor¬ 
tante beneficiarionan di e servi¬ 
cionan publico bon administra 
na nan pais, awor ta trata di 
nenga e paisnan den desaroyo 
e mesun oportunidadnan di 
conta cu servicionan publico 
fuerte. 

Diferencia entre rico y pober 
Un di caracteristicanan fuerte 
di e paisnan rico t’e riqueza 
na servicionan publico bon 
administra y e caracteristica di 
paisnan pober t’e falta di servi¬ 
cionan publico. 

Pues servicionan publico di un 
pais of un pais sin servicionan 
publico of cu poco ta marca e 
diferencia entre rico y pober. 

Defensornan di privatisacion 
ta plama e pensamento cu e 
reforma di servicionan publico 
ta rekeri solucionnan nobo y 
radical. 

E cantidad grandi di criticanan 
cu ta ser haci pa academico-, 
organisacionnan internacional, 


manera Programa di Nacionnan 
Uni pa Desaroyo, NGO’s y sindi- 
catonan, ta pidi atencion p’e 
riesgonan di e ideanan radical 
aki y di e razonnan pa cual nan 
ta faya cada biaha. 

Pa problemanan mester busca 
solucion, no eliminacion di 
e servicionan publico, segun 
Gregorio Wolff. 

Ironicamente, pa hopi hende 
problemanan di servicionan 
publico ta ser comprendi mi¬ 
hor y mira como solucion 
e promesa di privatisacion. 
Aunke un gran porcentahe di e 
poblacion di mundo ta depende 
di servicionan publico di cali¬ 
dad, tur dia nos ta tende ainda 
e ‘percepcion’ cu Gobierno ‘ no 
ta funciona’. 

Claro, ta facil pa topa cu lugar- 
nan na unda esaki ta un berdad. 
Problemanan di planificacion y 
entrega di servicionan publico 
ta profundo y diverso. Pa tur 
tin solucion y mester busca 
esakinan. 


Mensahe di representantenan den comision di AZV mester ta bon cla 

Clase trahador no tin mas espacio pa carga aumento di prima 


MAGALY Brito, presidente di SEPPA a comenta riba 
e ultimo reunionnan cu tabatin pa loke ta e comision 
cu mester presenta solucionnan pa cu AZV. 

El a comenta cu te na e momentonan aki ni SEPPA ni 
SDA a tende algo for di esnan cu lo mester a cuminsa 
bai reunionnan den nomber di sindicatonan. Aki el a 
bisa cu e personanan ey no ta e candidatonan di SDA 
y cu segun por a compronde na cierto momento SDU 
a bai over na dicidi toch pa nombra e representante 
den nan seno. 

Segun Brito a pesar di esaki e discusionnan mester si- 
gui, mester bin un conseho na minister pa loke ta trata 
e problematica di AZV. Si e ta bisa cu discusionnan no 
mester bai solamente den e forma di tripartite pa loke 
ta trata con pa resolve e problema financiero cu AZV lo 
ta pasando aden, cu AZV ta keda un problema nacional 
y e mester wordo trata den un forma nacional pa asina 
e conclusionnan ta mas cargabel. 

E ta spera cu den e reunionnan tumando lugar, e mihor 
solucionnan por wordo saca na bienestar di un y tur, 
“aunke nos sa cu e peso tin cu bai wordo carga y nos tin 
cu prepara tanto e clase trahador y dunadornan di tra- 
bou con esaki lo bai sosode mientras cu nos ta bibando 
na un pais cu cada dia ta birando mas caro”. 


Mirando pensamento di gobierno cu incialmente a 
pone den e decreto ministerial cu e landsbijdrage 
no por wordo aumenta mas, por bisa cual ta su pen¬ 
samento caba, pero despues a logra di elimina e parti 
aki for di e decreto ministerial. 

Pa loke ta e dunadornan di trabou, nan a bisa cu nan 
tampoco ta dispuesto pa carga mas peso, y si esey ta e 
caso nan lo incorpora esaki den nan prijsnan. 

Pesey Magaly Brito a indica cu e unico forza cu e tra- 
hadornan tin ta e unidad, lo cual ta uni trahadornan 
pa sali lucha pa bienestar di nan y contra decisionnan 
cu por perhudicanan no solamente den trabou, pero 
tambe den condicionnan den bida. Pero na e momen¬ 
tonan aki no ta keda nada otro na e trahadornan cu 
uni forza pa un cierto momento percura pa den discu¬ 
sionnan cu ta bai tin den e comision aki, e mensahe di 
e trahador wordo hiba, caminda cu ta bisa cu dificil- 
mente trahadornan por sigui carga pesonan asina, 
aumentonan di primanan. Dia pa dia e clase trahador 
na Aruba ta birando mas y mas pober, entrada casi no 
ta yega y cifranan economico ta mustra con e clase 
trahador ta keda bai atras. Esaki ta e mensahe cu e 
representantenan di sindicatonan mester trese dilanti 
den e discusionnan di e comision. 



Finalizando Magaly Brito a bisa cu nan opinion ta cu 
servicio medico mester ta accesibel na tur momento 
y e no por wordo condiciona si e persona tin placa pa 
paga e eigenbijdrage na e momentonan ey, indepen- 
dientemente si ta 1 florin of mas. 

Dentro di poco tempo conseho lo bai pa gobierno riba 
pago di indexering pa proximo ananan 


DESPUES cu SDA (Sindica- 
tonan den Accion) a firma e 
protocol cu Gobierno pa loke 
ta asunto di indexering, a keda 


palabra cu nan lo sinta na mesa 
atrobe pa asina busca e posi- 
bilidadnan pa bin cu un ndex- 
ering structura pa e siguiente 
ananan. 


Segun Magaly Brito tin dis- 
cusionnan cu a tuma lugar 
caba, solamente cu na e mo- 
mentonan aki ta en espera di 
e calculacionnan di parti di e 


representantenan di gobierno. 
Nan ta den fase di mudamento 
na e momentonan aki y por lo 
tanto den e dianan aki tur cos 
ta ‘on hold’ y ta calcula cu pa 



RUED 

Nice and Smooth on the road 


• 1500cc 50HC S vatve, 4 cylinder in line 

• Airconditioning 

• Power steering 

• Clarion AM/FM Radio CD stereo 

• Safety belts 

• 5 speed manual (base model) 

• 4 speed automatic (LS and LT> 

• Power Windows 

• Power Locks (LT) 

• Aluminum wheels (LT) 

• Fog lights (LT model) 


ÉÉt 


*. 

Dr r 


Prices starting at AWG. 27,300 


STERN GM 


(BBO induded) 


For further information contact our Sales Representatives 

Gershom Oduber 563-6238 / Jean Marc Ras 561-2055 / Elimar Kock 561 2706 


otro siman of den dos siman 
lo por sinta na mesa bek cu tur 
cifranan pa termina tur discu- 
sion y asina conseho por bai 
na e minister encarga pa e tene 
cuenta cune den su presenta- 
cion di presupuesto 2009. 

Pa loke ta e acuerdo di 2008 
esaki ta canando caba, e tra- 
hadornan a haya lo cual ta core- 
spondenan, tin aigun problema 
con e calculacionnan cu a tuma 
lugar si of no y esaki ta tratando 
di resolvenan na e momentonan 
aki. 

Awor aki ta discutiendo kico 
lo sosode entrante 1 di januari 
2009, kico cada trahadornan 
di gobierno, di fundacionnan y 
pensionadonan lo conoce, esta 
e porcentage di ahustacion di 
salario. Tambe ta discutiendo 
e parti di inhaalmanouevre cu 
a keda pendiente y e 8% cu tin 
acuerdo riba dje di con esaki 
lo wordo ehecuta entrante 1 di 
januari 2009 tambe. 

Segun Brito, idea tras di e comi- 
sion aki no ta pa representante 
di trahadornan bisa gobierno 
for di unda mester saca e placa. 
E discusion na e momentonan 
aki ta con salarionan ta bai 
wordo ahusta, kico tin pen¬ 
diente y a base di e acuerdo 
cu tin kico e trahador lo haya 
na 2009. 

Esaki lo wordo traduci den 
cifranan den un kostenplaatje 
y esaki gobierno una bes cu bai 
di acuerdo, mester wak con e ta 
saca e placa, con e ta bai tene 
cuenta cune den e presupuesto 
cu e ta bai presenta. 

Lo cual por mira como adelan- 
to, segun Magaly Brito, ta cu 
den ananan anterior gobierno 
tabata dal bai cu su presupuesto 
y no tabata worry mes cu e tin 
cu sinta y negocia cu sindicato- 
nan y despues ta bin cu excu- 
sanan cu no tin placa pasobra 
presupuesto a pasa caba. Awor 
gobierno mester presenta un 
presupuesto, pero e tin cu tene 
cuenta cu indexering tambe ta 
forma parti di su presupuesto 
y tin cu wak e ora con e ta haci 
pa pague. 










6 I Local 


Diaranson 2 di Juli 2008 I AWEMainta 


Aunke aigun den gobierno di MEP no kier wak beneficionan 

Votamento pa Parlamento Europeo ta haci 

nos pais mas sigur y solido 


DIAHUEBS siman pasa, ciu- 
dadanonan di Aruba a haya e 
derecho di vota pa Parlamento 
Europeo. Hopi hende cu no ta 
wak mas leu ta e promenan 
pa descarta e importancia di 
e sucedido aki. Pero e ben¬ 
eficionan pa nos pais Aruba ta 
enorme. 

Un di e beneficionan cu esaki 
ta trece pa Aruba ta stabilidad. 
Aruba ta situa den un region 
cu por bira un “hot-spot” den e 
mundo politico global. No mu- 
cho leu for di nos costanan, tin 
un bisina inmenso den pobla- 
cion y grandura geografico cu 
ta causante di hopi instabilidad 
politico di nos region. Venezue¬ 
la cu un tempo tabata un amigo 
incondicional di nos autonomia 
den Reino Hulandes, awe no ta 
mucho di acuerdo cu e situa- 
cion politico di paisnan Aruba 
y Antiyas. Diferente biaha e 
presidente actual a vocifera su 
opinion ariba e islanan ABC, Ar¬ 
uba, Bonaire y Corsow. Segun e 
presidente aki e islanan aki ta 
pertenece na Venezuela. Aunke 
cu hopi te kere cu no ta mucho 


realistico cu e presidente aki 
por pone accionan na loke e ta 
grita, e realidad di bida ta cu e 
idea di islanan ABC den man di 
Venezuela no ta inimaginabel. 
Awe cu Aruba y Antiyas tin 
derecho adicional den Europa 
pa participa den eleccion di 
Parlamento Europeo ta pone 
riba mesa un motibo mas cu e 
presidente Venezolano tin di 
tene cuenta cu ne. Segun Corte 
di Husticia Europeo y Raad 
van State, Arubianonan y Anti- 
yanonan ta “volwaardig europ- 
ees burgers”. Esaki ta trece cu 
ne cu ningun pais of presidente 
por pensa cu por viola teritorio 
di Aruba sin consecuencia. 
Aruba semper a conoce un 
aliado grandi den Merca y 
claramente Hulanda. E ultimo 
aki tin defensa di nos teritorio 
bou un di su responsabilidad- 
nan principal. Adicionalmente 
awor, un violacion di derecho- 
nan Arubiano y Antiyano lo ta 
directamente un violacion di 
derechonan di ciudadandonan 
Europeo sin aigun duda. 
Aruba por ta orguyoso di e 


SETAR 

ANUNCIO 

SETAR ta participa tur cliente cu e ultimo fecha 
pa paga e cobransa di luna di juni 2008 ta: 

diamars 8 di juli 2008 

Pa mas informacion cliente por yama 114 of 139 
of pasa libremente na cualkier di nos Teleshopnan. 

Orario di Teleshopnan ta: 

Seroe Blanco di dialuna pa diabiema di 

07:45 am - 4:00 pm 

Di dialuna pa diasabra di 9:00 am - 5:30 pm: 
Irausquin Plein 
Santa Craz 
Palm Beach 
San Nicolas 



iniciativa aki cu a wordo tuma 
pa yiunan di tera. Aki ta trata 
manera hopi sa caba di par- 
lamentarionan Mike Eman y 
Benny Sevinger cu a cuminsa e 
proceso 4 ana pasa. E proceso 
a cuminsa ora cu e parlamen- 
tarionan aki a inscribi pa vota 
pa e eleccion pa Parlamento 
Europeo, pero manera a wordo 
spera, a wordo nenga pa motibo 
di reglanan cu no tabata cuadra 
legalmente. 

E ultimo aki tambe a wordo 
yama descriminatorio pa Raad 
van State y despues tambe pa 
Corte Europeo di Husticia. 
Cuatro ana despues e ley ta 
wordo entrega pa Gobierno 
Hulandes pa por wordo aproba 
pa Tweede Kamer, cu a wordo 
aproba tambe. Aruba y Antiyas 
por a conta cu entre otro sosten 
di partidonan manera CDA, 
PvdA, SP y SGP. 


Presente na e acto historico aki 
tabata lider di fraccion di MEP, 
Ady Thijsen cu ayera contrario 
na e imagennan y declaracion- 
nan duna for di Hulanda, a 
bisa cu esaki no tin nada di 
historico, cu cualkier hende 
lo por a haci’e. Seguramente 
ora el a yega Aruba su orea a 
wordo hala dor di su lider y 
asina e mester a core cambia su 
palabranan. 

En berdad cualkier persona 
lo por a inicia e proceso aki, 


pero ta solamente esnan cu 
vision y amor pa nan pais, pa 
nan ciudadanonan lo por a 
sigui durante 4 ana largo un 
proceso asina intenso y cu a 
resulta den un triunfo grandi pa 
Aruba y Antiyas. Esaki a wordo 
logra pa integrantenan di AVP 
cu contrario na esnan di MEP 
a demostra den pasado y ta 
sigui demostra cu nan interes 
ta pa bienestar general y no pa 
bienestar personal y di friends 
& family. 


N.V. ELM AR 

Wilhelminastraat 110 P.O. Box 202 
Oranjestad, Aruba 
Tel.: (297) 523 7100 - Fax (297) 582 8991 
Website : www.elmar.aw 
E-mail : info@elmar.aw 

Anuncio 

Interupcion den suministro di coriente diadomingo 29 di juni ultimo 

Diadomingo ultimo, dia 29 di juni 2008, alrededor di 11:41 'or di mainta tawata tin 
un interupcion den e suministro di electricidad den becindario di Paradera, Piedra 
Plat y Seroe Preto. Lineanan aereo di 12000 volt ta keda suheto na diferente posi- 
bilidad pa un corto circuito, locual ta hasi dificil detecta y/of localisa e origen di 
problema. E motibo di e interupcion tawata door di un corto circuito ocasiona na 
momento cu un reptil a subi un poste di lus di tension halto (12000V),ya ocasiona 
e corto circuito entre e wayanan. Pa localisa e problema en cuestion a tuma nos 
techniconan bastante tempo y pa mas o menos 1:25'or di atardi e suministro di 
coriente pa un parti di areanan afecta esta Paradera (un parti), Piedra Plat (un parti) 
y Seroe Preto a keda restableci. 

Despues di haci e reparacionnan necesario pa mas o menos 2:25'or di atardi e 
suministro di coriente pa tur e demas areanan afecta a keda restableci. 

Servicio na nos consumidor ta di sumo importancia y un suministro sin interup¬ 
cion ta esencial den e maneho diario di e empresa. 

N.V. ELMAR ta pidi su disculpa na su consumidornan pa e inconvenencia cu e inter¬ 
upcion ariba menciona por a ocasiona. 

N.V. ELMAR. 

Oranjestad, 1 juli 2008 


ELMAR 

Secretario di Formacion di SEPPA ta senala 

Problemanan den e serviconan publico di Aruba, 
e.o. politica partidista ta causa desunion 


DURANTE SEPPA su encuen- 
tro di siman pasa, delegado-, 
lidernan sindical di diferente 
departamento di Gobierno 
a analisa e cantidad di prob¬ 
lemanan cu ta reina cualnan 
mester ser soluciona pa mehora 
e calidad di servicio cu e de- 
partamentonan mester duna, 
esakinan ta: 

No tin suficiente trahador pa 
duna e servicio; tin hopi colega 
inconsciente di nan trabao 
como servidor publico y ta laga 


nan trabao un banda, pues no 
ta cumpli cu nan obligacion. 

Na varios departamento tin un 
division bao empleadonan pub¬ 
lico, segun Gregorio Wolff, Sec¬ 
retario di Formacion di SEPPA, 
entre esnan liga n’e Gobierno 
di turno y esnan no-liga; Otro 
problema cu a keda manifesta 
ta, cu nombramentonan po- 
litico ta sigui su curso; falta di 
transparencia den maneho di 
Gobierno; discriminacion for¬ 


mal riba diferente aspecto den 
e maneho di personal; ainda ta 
existi e situacion di e trahador 
cu no ta cumpli, pero ta acerca 
su Ministro pa regia cuenta 
p’e; falta di mecanismonan p’e 
empleado publico por haci su 
trabao adecuadamente; e pago 
n’e empleado publico ta laga 
hopi di desea. 

Gobierno no ta financia adecu¬ 
adamente e servicionan social 
no-gubernamental, cualnan ta 
eherciendo un trabao cu Gobi¬ 


erno mester a cumpli cune. Go¬ 
bierno ta carece di un maneho 
social pa duna servicionan di 
calidad. 

E maneho di educacion n’e 
empleado publico tin fayonan 
grandi, segun Gregorio Wolff. 
Diferente hefe-directornan no 
sa con pa anda pa su servicio 
duna servicionan di calidad; 
diferente hefe y Directornan 
no ta percura pa un bon co- 
municacion interno bao di 
trahadornan y varios mas.Sea 


cu e problema ta pa falta di 
financiamento o di especial- 
izacion, mal administracion, 
un gobernante inconsciente di 
su trabao o un desempeno ina- 
decua di trahadornan, falta di 
responsabilidad democractico, 
corupcion o conflicto di interes, 
tur e factornan aki ta impidi 
e dunamento di Servicionan 
Publico di Calidad cu mester ser 
enfrenta atrabes di un cantidad 
di cambionan dirigi na coregi 
aigun aspectonan specifico. 


Departamento di Trabao y Investigacion a anuncia cu entrante 1 di augustus awor 

Cambio di maneho den casonan di retiro a base di edad di pensioen 


DIRECTOR di Departamento 
di Trabao y Investigacion, drs. 
mr. F.R. Kock ayera a pone tur 
dunador di trabao y empleado 
na altura di e cambio di su 
maneho den casonan di peti- 
cion pa retiro di un trahador cu 
a yega edad di pensioen. E cam¬ 
bionan aki a bira necesario dor 
di sentencia di Huez y tambe 
un mocion cu a wordo aproba 
den Parlamento y cu Gobierno 
ta ehecutando awor. 

Den tur caso cu ta trata un con- 
trato laboral pa tempo indefini 
y cu kier termina e contrato 
laboral aki, mester pidi permiso 


na Director di Dpto. di Trabao 
y Investigacion pa haci esaki. 
Tin biaha sa pasa tambe cu den 
un contrato laboral pa tempo 
indefini asina e dunador di 
trabao ta pone un clausula cu 
na momento cu e trahador yega 
e edad di pensioen, e contrato 
automaticamente ta disolve, 
pues ta termina. 

Huez ta considera un contrato 
laboral cu e clausula aki un 
contrato pa tempo defini (ya 
cu e contrato laboral ta stop 
cu e edad di pensioen) y cu un 
contrato asina no ta cuadra cu e 
sistema limitativo di ley pa con- 


tratonan pa tempo defini segun 
articuto 1613x di nos Codigo 
Civil. Den e articulo aki ta men- 
ciona limitativamente den cua 
casonan por usa un contrato pa 
tempo defini y edad di pensioen 
no ta un di nan. 

P’e motibo aki, segun mr. drs. 
F. Kock, e clausula aki riba 
menciona no ta valido, loke ta 
pone cu si un dunador di trabao 
kier termina e contrato laboral 
a base di e hecho cu e empleado 
a yega su edad di pensioen y 
apesar di e hecho cu a cumbini 
esaki cu e empleado, e dunador 
di trabao mester pidi permiso 


p’esaki na Director di Dpto. 
di Trabao y Investigacion.Den 
un caso caminda mester duna 
permiso pa retiro a base cu e 
empteado a yega su edad di 
pensioen Director di Dpto. di 
Trabao y Investigacion di awor 
pa dilanti generalmente lo duna 
permiso si e dunador di trabao 
por demostra (p.e. a base di un 
revision medico - obhetivo- di 
e empteado) cu e empleado en 
cuestion, mental ni fisicamente 
ta capas pa haci su trabao mas. 
Claramente e empleado ta liber 
pa trece pruebanan en contra 
di esaki (p.e. un declaracion 


medico). 

Dpto di Trabao y Investigacion 
di su banda lo pidi conseho den 
e caso concerni na SVb. 
Resumiendo por wordo bisa cu 
e maneho nobo di Dpto. di Tra¬ 
bao y Investigacion den casonan 
di retiro di un pensionado ta 
cu: Durante evaluacion di e 
peticion di retiro e estado fisico 
di e empleado ta central (y no 
su estado financiero); y 2. e 
carga di prueba (bewijslast) ta 
riba e dunador di trabao (y no 
e empleado).E maneho nobo 
aki ta drenta na vigor dia 1 di 
augustus awor. 



Camacuri 8 - Tel; 528-4455 

www.toyotaaruba.com 

info@toyotaaruba.com 

Na nomber di tur piscador, Fundacion Hadicurari a haci 

Donacion pa trabao balioso di Search and Rescue 



DIADOMINGO ultimo 29 di 
juni, Dia di Piscado, Fundacion 
Centro di Pesca Hadicurari, na 
nomber di tur piscado, a haci un 
donacion na Search and Rescue 


Aruba (SARFA). 

Tabata sr. Gilbert Rasmijn, 
Presidente, y Pierry Croes, Tes- 
orero, representando e direc- 
tiva Fundacion Hadicurari, cu 
a haci entrega oficial di e check 


na nomber di tur piscado. 

Di parti di Search and Rescue 
tabata sr. Clifford Rosa a ricibi 
e check dilanti di e publico pre- 
sente cualnan a aplaudi SARFA 
pa su bon trabao. 


Invitacion pa e proximo Sesion di 
Refleccion y Meditacion 


BO ta entre esnan cu gusta scu- 
cha cierto ideanan pa desaroya 
bo mes mas miho y papia cu otro 
tocante esakinan? Bo ta tambe 
entre esnan cu ta interesa pa 
medita pa asina mehora bo mes 
y bo bida? Pesey si bo ta desea 
di reflecciona riba diferente 
topico y tambe practica medita¬ 
cion, sea cu nunca bo a yega di 
medita of cu bo ta hacie caba, bo 
ta wordo cordialmente invita pa 
asisti na e sesionnan di reflec¬ 
cion y meditacion organisa dor 
Fundacion Faro di Lus - Centro 
Holistico Splendor. E proximo 
sesion lo ta diahuebs awo, 3 di 
juli, y ta cuminsa pa 7:30 p.m. y 
ta wordo teni na Bubali 6. 


Durante e sesion di diahuebs 
awo Dra. Guisela Croes lo re¬ 
flecciona y dialoga riba e topico 
di union. Comprondiendo e 
union cu nos tin cu nos mes, 
e union cu nos tin cu henter e 
creaccion, e union cu nos tin cu 
nos prohimo lo por hiba nos na 
tin un bida mas den harmonia. 
Abo cu lo ta presente diahuebs 
awo tin e chens pa intercambia 
di idea tocante loke ta wordo 
treci dilanti. 

Banda di esaki Dra. Guisela 
Croes tambe lo guia medita- 
cionnan. Fundacion Faro di Lus 
- Centro Holistico Splendor a 
wordo crea pa asisti na e desa- 
royo di e comunidad di Aruba 


y mundo riba tereno social, 
cultural, pedagogico y spiritual, 
door di entre otro duna forma- 
cion y informacion. 

Formando parti di e fundacion 
aki, Dra. Guisela Croes ta yuda 
logra e meta aki. 

Prome cu Dra. Croes a haci su 
estudio di terapista Holistico, e 
tabata un comerciante. Su anh- 
elo pa compronde e ser humano 
y yuda su prohimo na mehora 
nan bida den aspecto emocio- 
nal, mental, fisico y spiritual, 
a haci cu e‘la studia pa bira un 
terapista Holistico. Dra. Guisela 
Croes ta duna terapia individual 
y tambe ta duna charla na difer¬ 
ente instancia. 


Gerald Johnson a hura como 
Gezaghebber nobo di Saba 



WILLEMSTAD - Dialuna mainta ultimo e Gezaghebber nobo 
di Saba, senor Gerald Johnson (32) a presta hurament serca 
Gobernador promé cu e asumi su posicion como tal. Companå 
pa su mayornan y famianan hopi serca e hoben Gezaghebber a 
posa pa nos fotografo. 

Den declaracionnan cu el a yega di formulå, Gezaghebber John¬ 
son, kende tabata Director di skol secundario na Saba, a declarå 
cu e no ta considerå cu e tin cu competi cu politiconan di su isla, 
pasobra su tarea ta delineå y e no mester traha pensando riba 
ganamento di voto. 


Celebracion di cumpleanos na New India Assurance 


NOS colega na New India Assurance, sra. Flossy Ruiz a haci 
un ana mas di bida! Riba potret por mira con nos Motor Claims 
Dept. Supervisor, sr. Alberto Nicholson ta haci entrega di e 
regalito cu New India Assurance ta brinda cada trahador riba 
su dia special. 

DI parti di tur bo coleganan Flossy masha masha pabien, hopi 
ana mas di abundancia pa loke ta salud y amor y cu deseo pa 
bo experencia un desaroyo sumamente fructifero na trabou 
y den bo bida personal. 

Post Aruba N.V. a entrega uniform nobo 




POST Aruba a entrega su uni¬ 
form nobo pa e ana aki. Esaki 
ta duna tur empleado un ‘look’ 
nobo y moderno. E uniform 
nobo aki ta confecciona cu un 
tela apropia y confortabel pa tur 
cu ta entrega carta y pa esnan cu 
ta traha den e departamento di 
pakinan postal, y ademas e ta 
duna un toke di elegancia na e 
empleadonan cu ta atende cu 
publico na loket. 

Inspiracion di e colonan y e 
contrastenan selecta tabatin di 
håber cu necesidad di cada de¬ 
partamento y tambe cu imagen 
di e compania.Pa e departa¬ 
mento di paki postal y pa esnan 


cu ta entrega carta, a incorpora 
un tela mas lihe pa e blusa- y 
e camisanan, cu colo blou cla, 
logo di Post Aruba, y aigun 
detaye na e manganan, loke ta 
duna nan un toke moderno. E 
carsonnan pa e gruponan aki 
ta fuerte pero suave, flexibel, 
pa sigura cu e empleadonan ta 
traha y move mas facilmente 
den nan. A tuma e idea aki na 
consideracion, pensando cu 
mayoria biaha nan ta traha 
pafo. E uniform pa e personal 
di loket y di oficina ta masha 
elegante cu bachi y carson blou 
scur, combina cu un blusa of 
camisa colorido cu ta kibra e 


colo blou sin perde e toke di 
elegancia. 

E uniform nobo aki, como parti 
di un imagen, ta masha impor- 
tante, pasobra e ta representa e 
prome impresion di cada com- 
pania. Ademas esaki ta invita e 
cliente pa sera conoci y purba 
e productonan y e servicio- 
nan di un compania. Base di 
e pensamento aki ta cu Post 
Aruba a selecta un uniform cu 
ta transmiti profesionalismo 
di e compania, pero cu e toke 
moderno cu ta laga tur cliente 
sa cu Post Aruba ta den marcha 
pa unicamente bira miho y miho 
cada biaha. 


Tiara Air a firma 
acuerdo pa 
avionnan nobo 



Firmamento di e acuerdo, cu Alejandro Muyale, Director 
Gerente di Tiara Air, Polly Preminger, CEO Aero Century, 
y Michael Adams di Potomac, Tiara su representante pa e 
leasing y adkisicion. 

TIARA Air a caba di drenta den un acuerdo di lease di operacion 
cu AeroCentury Corporation, di Burlingame, California, pa e 
lease di dos avion di Suecia tipo SAAB 340A turboprop, cualnan 
lo facilita e compania su plan di expansion. 

E SAAB 340A tin un reputacion excelente pa seguridad y cont- 
abilidad den operacionnan di servicio aereo rond mundo, segun 
Director Gerente Alejandro Muyale. 

E avion nobo lo suplementa e operacionnan actual di Shorts SD3- 
60 y lo permiti e aerolinea di yega na destinacionnan regional 
nobo, cu su speed di 270 knots y habilidad di bula mas leu. 

Mas importante, Muyale ta agrega, e SAAB 340A ta conta cu 
un cabina presuriza pa 33 pasahero, cu ta completamente aer- 
econdiciona. 

E SAAB 340A nobo, Muyale a conclui, ta trece posibilidadnan 
nobo y importante pa Tiara y su pasaheronan balora. 

Un vocero pa e compania ta raporta cu Tiara Air lo introduci e 
prome SAAB 340A pa drenta den servicio na september di 2008, 
y e di dos avion na december 2008. 

E yegada di e SAAB 340A tambe ta habri oportunidadnan nobo 
pa e ekipo di operacion local y tecniconan di mantencion adkeri 
habilidadnan y experiencia cu un avion moderno di turbina. 
Tiara Air ta contento di por ofrece destinacionnan nobo na su 
clientenan fiel y pa sigui opera “na ora, comodo y simpatico.” 

N.V. ELM AR 

Wilhelminastraat 110 P.O. Box 202 
Oranjestad, Aruba 

Tel.: (297) 523 7100 - Fax (297) 582 8991 
Website : www.elmar.aw 
E-mail: info@elmar.aw 


ADVERTENTIE 


N.V. ELECTRICITEIT-MAATSCHAPPIJ "ARUBA" (ELMAR) brengt hiermede ter ken- 
nis van haar verbruikers dat de brandstoftoeslag overeenkomstig het bepaalde in de 

"Aansluitvoorwaarden", met ingang van: 

1 juli 2008 : 33,48 cent per kWh 

zal bedragen. 


ANUNCIO 


Aumento brandstofclausule entrante 1J uli 2008 

"Mientras prijs di “fuel oil” keda aumenta ariba mercado mundial aumento di e 

brandstofclausule ariba e recibo di N.V. ELMAR pa e consumidor ta inevitable" 

Durante luna di J uni e prijs di "fuel oil" a alcansa un prijs record di $100 pa barril, mientras e averahe aplica door di WEB ARUBA NV pa e entrega 
di energia na NV ELMAR pa luna di J uli 2008 a wordo stipula na $82,50. Mester apunta cu e average verdadero a surpasa $90 y e espectativa 
pa luna di Augustus lo ta un average mas halto. 

Cu e averahe di $82,50 , e tarifa di "brandstofclausule" pa luna di Juli na consumidor ta keda stipula na casi 33,5 cent pa cada kWh. Desde 
Februari 2007 e "brandstofclausule" a conoce un aumento di 18,3 cent, cu ta aumento di mas o menos 120%. Expertonan no por premira e 
limite, locual ta ilustra un crisis petrolero mundial. E crisis global aki tin su influencia ariba tur demas producto y/of servicio y energia no ta un 
excepcion. Comunidad completo por sinti e efecto mediante e recibo di coriente. E tarifa pa genera y distribui coriente (excluyendo e gasto di 
"fuel oil") actualmente ta solamente alrededor di 15,5 cent pa cada kWh. E gasto di "fuel oil" pa genera un kWh, cual ariba e recibo di ELMAR 
ta e afamado "brandstofclausule" ta mas cu dobbel, y ta representa casi 70% di e recibo. Nos ta drentando e lunanan mas calor di anja, locual 
ta nifica cu e consumo mensual di energia ta bay aumenta tambe pa motibo di e calor, y lo resulta den un recibo mucho mas halto. 

Solucion a corto plaso no tin y e unico forma ta pa cada consumidor sea conciente di e consumo y trata na rebaha e consumo, usando e energia 
mas eficiente posibel. 

N.V. ELMAR ta conciente di e problemåtica aki pa e consumidor y a introduci e programa, "CONOCE BO CONSUMO", cual ta un programa den 
cual técniconan di Elmar ta bishita e hogar of negoshi y hunto ta analisa e consumo. Asina e consumidor ta bira mas conciente di e consumo 
di energia y por detecta eventual in-eficiencia den e aparatonan electrico y/of nan uso, como tambe ricibi otro recomendacionnan. 

Cu e resultado di e anålisis aki e consumidor mes por determina na unda e por bay reduci su consumo mensual. 

Yama libremente "Customer Relations", telefoon 5237167, 5237142, 5237178, 5237240 of 5237124 pa un cita. 

E servicio ta gratuito. 

" Cu un uso conciente di bo aparatonan electrico bo por reduci bo gastonan mensual di consumo di coriente". 



ELMAR 

Minguel Koolman - PPA 


Voz di un pueblo, ta voz di Dios y esey 

mester worde respeta 


DESPUES cu na aha 1986, 
nos Pueblo a festeha na grandi, 
pasobra porfin nos a logra e 
sono di hopi decada, esta nos 
a realisa nos Status Aparte. 


Locual cu ningun hende por 
a spera cu e Status Aparte aki 
no a wanta ni 10 aha intacto, 
pasobra na aha 1993 ya e Parti- 
donan M.E.P. y A.V.P. a firma 


un protocol, unda a laga nos 
Status Aparte na filingrana. 
Nos a drenta un Status Aparte 
cu e condicion cu nos lo bira 
Independiente na aha 1996. 


Locual cu partidonan cu a 
Goberna nos isla entre 1986 pa 
1993 a lubida ta, di traha riba 
nos futuro estatal, y asina ora 
cu ananan ta yegando Aruba 



Vakantie cu placa cash a pasa pa pasado. Cu RBTT Bank su Credit Card bo por swipe den miyones di tienda, hotel y restaurant na Aruba y den exterior. 

Awor pa un temporada limita* ricibi hopi Fun Miles riba bo transaccionnan cu bo RBTT Credit Card. Pa cada 1 dollar ricibi 1 Fun Mile. Si, asina mes! 
Mas bo usa bo Credit Card, mas Fun Miles bo ta haya! 

Pa participa mester registra** na un di nos oficinanan of manda nos un mensahe via RBTT NetBank. Tambe por yama nos RBTT Service Line na 
588.01.01. pa mas informacion. 

Sea ta pa vakantie of cualkier otro ocasion, RBTT Credit Card ta e mihor opcion! 


* Oferta ta valido te cu dia 1 7 di Augustus 2008. 

** Registra na un di nos oficinanan of via RBTT NetBank. Mester duna nomber, adres, number di 
RBTT Credit Card, number di cuenta di banco y number di Fun Miles card. 


fun f y e Vj 
miles c* 

fim within your reach! + 


* 


RBTT 


BANK 




BO CAMINDA PA FUTURO 


ITALIESTRAAT 36, ORANJESTAD • L.G. SMITH BOULEVARD 66, ORANJESTAD • CAYA G.F. (BETICO) CROES 89, ORANJESTAD 

PALM BEACH 5-A, NOORD • B V/D VEEN ZEPPENFELDSTRAAT 52, SAN NICOLAS 
SERVICE LINE: 588-0101 • OFFICES: 523-3100 • FAX: 582-1756 • E-MAIL: INFO@TT.RBTT.COM • WWW.RBTT.COM 


no tabata prepara y a haya nan 
na aha 1993 na rudia ta pidi 
Hulanda pa nos por keda den 
Reino. Gobiernonan di e tem¬ 
po ey pa motibonan di mal 
gobernacion, partido M.E.P. 
y A.V.P. no tabata tin pia pa 
para ariba y mester a entrega 
gran parti di nos Status Aparte 
pa nos por keda den Reino, 
e asina yama Protocol 93. 
Tristo di esaki ta cu e mesun 
partido M.E.P., cu su lider Betico 
Croes, q.e.p.d., tabata esun cu a 
realisa e Status Aparte aki, hunto 
cu partido A.V.P. a firma pa 
torno nos Status Aparte foi otro. 
Nel Oduber mester splica e 
pueblo kico tin den e protocol 
aki, como cu nunca a duna e 
protocol importancia y awe 
Hulanda ta exigi pa cumpli cu 
condicionnan di esaki. Tambe 
mester ta sincero cu e pueblo 
di Aruba y bisanan cu nos 
Status Aparte ya no ta esun cu 
nos a haya na 1986. Ful Pueblo 
mester exigi contesta. como 
cu ningun momento a duna 
ningun politico mandato pa 
mishi cu nos Status Aparte, e 
ultimo mandato ta papia cla 
esta NOS KIER TA BAAS DEN 
NOS MESUN CAS, y esey a 
worde expresa na aha 1977 
den un referendum, despues 
di esey ningun hende a tene 
otro referendum, asina ta esey 
tabata y ta voz di e pueblo aki, y 
esey mester worde respeta. 
Na e momento aki no tin ningun 
partido cu por exigi pa sigui en¬ 
trega nos Status Aparte bek pa¬ 
sobra pueblo no a duna ningun 
partido e mandato aki, pesey 
nos di PPA lo keda cuestiona 
esaki y lo sa di sali na defensa di 
nos Status Aparte ya cu e mesun 
partido di MEP a lage cay. 



noticia@awemainta.com 


Tel: 583-1400 
Fax: 583-1444 

Piedad Cordoba: cu Uribe, sin piedad! 



Piedad Cordoba 


DURANTE su bishita na New 
York e senadora controversial 
Colombiano Piedad Cordoba, 
a habri afo contra gobierno di 
Alvaro Uribe, como parti di un 
bataya ya declara entre ambos, 
reiterando su fuerte oposicion 
contra e actual gobierno, su 


apoyo na e mandato di presi- 
dent Hugo Chåvez y haciendo 
denuncianan grave di viola- 
cion di derechonan humano 
na Colombia. Den cuadro di e 
celebracion di 197 aha di inde- 
pendencia Venezolano, na cual 
e senadora a asisti riba invita- 


cion di gobierno Venezolano, y 
na cual e consul Colombiano na 
New York, Francisco Noguera, a 
nenga di asisti segun un carta 
distribui na medionan di co- 
municacion, e senadora tabata 
tin e oportunidad di comparti 
un foro di opinion, hunto cu 
un man yen di dignatarionan 
Latino Americano. 

Den e grupo tabata tin, e ac¬ 
tual embahadora di Ecuador 
na Nacionnan Uni Maria Fer- 
nada Espinosa, e embahador 
di Venezuela na Washington, 
Bernardo.Alvarez y e ex vice 
president Venezolano, Adina 
Bastidas. Riba e podium ta¬ 
bata tin un intercambio di 
declaracion den cual tabata tin 
puntonan notorio den comun 
manera: unidad di e region, 
defensa di soberania y e deseo 
di uni forza contra e asina yama 
‘imperio’. 


E punto culminante di e dis¬ 
curso a yega ora Cordoba a 
compara e gobierno di Uribe, 
comosifuera e neonazinan di 
Merca lo a forma un aliasa cu 
president Bush. Tocando pun¬ 
tonan doloroso den e historia 
recien di Merca, manera 9/11 
y dirigiendo atakenan frontal 
riba medionan na Colombia. 
‘Imagina pa dos minuut co¬ 
mosifuera president George 
W. Bush a forma aliansa cu 
e neonazinan’ y e’la agrega, 
eloa comete e masacre di 
9/11 pa worde reelegi’ e sena¬ 
dora a bisa, tratando di resalta 
e consecuencianan cu e hecho 
aki lo tin, si tabata trata di un 
fabricacion pa logra reeleccion, 
inminente awor na Colombia. 
‘Imagina cu vice-president 
Cheney ta dono di CNN y Fox’ 
‘...y a distribui lista pa mata 
sindicalista y activistanan so¬ 


cial. ..’ Cordoba a bisa, tratando 
di haci un comparacion cu 
e situacion na Colombia, na 
unda e famia di e actual vice- 
president Francisco Santos ya 
pa varios generacion ta dono 
di loke pa varios aha ta e unico 
corant di circulacion nacional 
na Colombia: El Tiempo. 
Mescos, otro medionan di co- 
municacion ta pertenece na e 
conglomerado di e diario. 

Su declaracionnan fuerte por a 
conta cu aceptacion di e cente¬ 
nar di simpatizante cu a ricibi e 
discurso di e semper controver¬ 
sial senadora afro-mericano cu 
satisfaccion. Den declaracion¬ 
nan priva, referiendo na e tema 
di eleecionnan na Merca, Pie¬ 
dad Cordoba a mustra apoyo na 
e Virtual candidato democrata 
Barack Obama di ken e’la de¬ 
clara: ‘e ta habri pa e acuerdo 
humanitario na Colombia’. 


Sacerdotenan disidente ta funda iglesia pro-chavista na Venezuela 



Hugo Chåvez 


UN grupo religioso naciente 
cu abiertamente ta apoya 
president Hugo Chåvez ta ac- 
tivando e furia di e herarcanan 
di Iglesia catolico venezolano 
ora nan ta predica evangelio 
hunto cu socialismo. 

E fundadornan di e recien crea 
‘Iglesia Catolica Reformada de 
Venezuela’, cu sede na Ciudad 
Ojeda, ta sostene cu e apoyo 
pa e idealnan socialista di 
Chåvez ta bai man den man 
cu e obhetivo cristian di yuda 
pobernan. 

“Nos no ta partidario di nin- 
gun agrupacion politico, pero 
nos no por laga di reconoce y 
aproba e logronan social cu e 
gobierno di Chåvez tin”, segun 
Enrique Albornoz, un ex pas¬ 
tor luterano cu a yuda funda 
e iglesia. 

“Nos ta ratifica cu nos ta apoya 
e programanan social di e 
gobierno revolucionario aki”, 
e’la bisa. 


E iglesia ta forma pa un grupo 
disidente di sacerdotenan 
catolico, luterano y anglicano, 
segun Albornoz, cu a hura- 
menta pa su cargo den fin di 
siman ultimo, como un di su 
prome obisponan. 

Iglesia Catolico Reforma tin 
cinco santuario na Venezuela 
y como 2.000 fiel, mayoria di 
nan ta di e estado petrolero 
rico di Zulia. Un misa di con- 
cret den un bario pober di 
Ciudad Ojeda ta sirbi como 
cuartel di e movimento. 

E cardenal Venezolano Jorge 
Urosa Sabino, a acusa e re- 
formistanan - aigun di nan ex 
sacerdote catolico excomulga 
- di trata pa dividi Iglesia 
catolico, cu a bin ta un critico 
consistente di e socialismo im¬ 
pulsa pa Chåvez, manteniendo 
na mes momento su status 
como un di e institucionnan cu 
ta genera mas confianza entre 
e venezolanonan. 

“E aparente meta politico di 


e asociacion aki ta desfigur’e 
como expresion auténtico di 
e fe cristian”, Urosa Sabino a 
bisa diadomingo den un de¬ 
claracion. “E auténtico Iglesia 
di Hesucristo tin como meta 
pa hiba e palabra y legado 
di Cristo pa henter mundo, 
independientemente di asun- 
tonan politico y di e afiliacion 
partidista di e fielnan”. 

Monsenor Roberto Luckert - 
un di e criticonan mas franco 
di e gobernante - a acusa 
gobierno Venezolano di ta 
finansia e iglesia nobo pa trata 
di obstaculiza e influencia di e 
lidernan di Iglesia catolico. 
“Loke nan kier ta caba cu Ig¬ 
lesia catolico y nan no por a 
haci’e”, e’la bisa. 

Albornoz a nenga rotunda- 
mente cu gobierno ta financia 
e iglesia, retando Luckert pa 
e “mustra e pruebanan di su 
acusacion”. Tambe e’la nenga 
cu e iglesia nobo tin un linea 


politico, y a bisa cu e herar¬ 
canan catolico a tuma parti 
den politica ora nan a expresa 
nan mes publicamente contra 
Chåvez. 


E comunidad religioso nobo 
tin un ideologia comun cu e 
version socialista cu e man- 
datario ta defini como “Boli- 
variano”. 

Francia ta tene silencio riba supuesto 

reunion cu FARC 



Alvaro Uribe 


FRANCIA a reitera su “deter- 
minacion” na favor di liber- 
acion di e rehennan di FARC, 
entre nan e colombo-fran- 
ces Ingrid Betancourt, pero 
no kier a confirma e reunion 
di un representante frances 
cu e lider nobo di e gueriya. 
“Si nos kier traha cu serie- 
dad ta yega un momento cu 
nos no mester haci comen- 
tario”, tabata e declaracion 
di e vocero di Ministerio di 
Asuntonan Exterior Frances, 
Eric Chevallier, como contesta 
riba pregunta di periodistanan. 
Chevallier a subraya, sin embar¬ 
go, cu den un mision manera 
Francia a cuminsa “mester papia 
cu tur hende”, na mes momento 
cu e’la expresa e “total determi- 

No busca leu.. 

Bishita nos pa 
escoge e mihor 
flus, dashi, 
camisa, carson 
y mucho mas 

Awor cu 



MERCANCIA 

NOBO! 


Situa na Avenida Milo Croes 71 • Tel 5822303 

Habri di Dialuna pa Diasabra 9am-6pm 



Alfonso Cano 


nacion” di Paris den e esfuer- 
zomam pa libera e rehennan. 
Segun aigun informacion di 
prensa, e francés Noel Sanz y e 
suizo Jean Pierre Gontard lo a re- 
uni, den montananan di Colom¬ 
bia, cu e maximo jefe di FARC, 
Alfonso Cano, of cu miembro- 
nan di secretariado di e gueriya. 
Aigun siman pasa, fuentenan 
yega na Elisee (Palacio Presi- 
dencial Frances) a indica cu 
Francia a entabla contacto 
cu e directiva nobo di FARC. 
President Frances, Nicolas 
Sarkozy, a fiha como meta 
pa logra libertad di Betan- 
court, ex candidata pa 
presidencia di Colombia, 
secuestra na februari 2002. 
Via e vocero di prensa di Presi¬ 
dencia di Republica, Gobi- 
erno Nacional di Colombia 
a confirma di a autoriza en- 
trada di dos delegado Europeo 
pa reactiva esfuerzonan di 
In ter c ambio Humanitar- 
io cu secretariado di FARC. 
Sin embargo, e no a aclarea 
si e reunion ya a tuma lugar y 
tampoco a meciona nomber di 
esnan autoriza pa adelanta e 
contactonan cu e rebeldenan. 
Prome cu esey, medionan lo- 
cal a indica cu delegadonan 
di Francia y Suiza lo a reuni 
den mondi cu Alfonso Cano, 
comandante nobo di FARC, 


y cu miembronan di secre¬ 
tariado di e grupo rebelde. 
Segun medionan di television, 
na e reunion a participa ‘Cano’ 
y e delegadonan internacional y 
e tabata tin e bendicion di presi¬ 
dent Ålvaro Uribe, cu a duna tur 
garantia pa esaki tuma lugar. 
Esaki lo ta e prome contacto cu 
e hefe nobo di FARC ta acepta 
cu delegadonan internacio¬ 
nal despues di morto di e lider 
“Manuel Marulanda Vélez”. 
Na e reunion lo a asisti Noel 
Saenz, delegado di Francia, 
y Jean Pierre Gontard, pa 
Suiza, segun medionan local. 
Noel Saez tabata consul gen¬ 
eral di Francia na Colombia. 
Gobierno di Francia semper a 
uze pa mantene acercamento 
cu FARC. 

E ta un experto den tem- 
anan di conflicto arma. 
E’la partipa den e pro¬ 
ceso di paz na El Salvador. 
Jan Pierre Gontard ta asesor 
di Canciyeria Suizo. E’la par¬ 
ticipa sporådicamente den e 
proceso di Caguån, zona cu 
e’la bishita na varios ocasion 
durante e dialogonan di paz. 
E’la participa den e liberacion 
di varios soldat secuestra pa 
FARC. E ta experto den tem- 
anan di conflicto y na Genéve, 
Suiza, e ta dirigi un instituto di 
estudionan di investigacion. 

Prisoneroan di Abu Ghraib ta haci demanda pa tortura 



TRES iraki y un jordano a 
entrega demandanan federal 
dialuna ultimo den cual nan 
ta argumenta cu nan a worde 
tortura pa contratistanan di 
defensa Mericano ora nan 
tabata deteni den e prison di 
Abu Ghraib na Irak entre 2003 
y 2004. 

E actonan legal ta senala cu e 
cuaternan, despues di worde 
aresta y hiba pa prison, a 
worde someti na desnudez 


forza, descarga electrico, ehe- 
cucion simula y otro tratonan 
inhumano. Nan ta solicita un 
indemnizacion suficiente pa 
compensa nan pa e lesion- 
nan y evita cu e empresanan 
contrata pa forzanan arma di 
Merca bolbe haci e mesun cos. 
“E hombernan inocente aki a 
worde absurdamente tortura 
pa companianan Mericano cu 
a beneficia di nan desgracia”, 
tabata palabranan di abogado 


Susan L. Burke, cu ta encabeza 
e ekipo defensor y ta traha cu 
e bufete Burke O’Neil na Phila- 
delphia. “E hombernan aki a 
acudi na cortenan Mericano 
pasobra nos leynan, manera 
nan a bin ta haci pa genera- 
cionnan largo, ta permiti pa 
nan declaracionnan worde 
scucha aki”.E denuncianan 
di abuso den e prison di Abu 
Ghraib na Bagdad a surgi na 
2004 cu publicacion di foto¬ 


nan di soldatnan Mericano 
cu ta hari mientras nan ta 
saca foto cu detenidonan den 
condicionnan humiyante. 
Pa e escandalo, 11 soldat a 
worde haya culpabel y cinco 
a worde someti na medidan- 
an disciplinario.E firmanan 
contratista menciona como 
acusado den e disputa ta CACI 
International Inc. diArlington, 
Virginia; y L-3 Communica¬ 
tions Corp., cu tin su ofici- 


nanan central na New York y 
cu antes tabata yama Titan 
Corp.Tres di e demandanan 
a worde presenta den cor¬ 
tenan federal di distrito na 
Seattle (Washington), Green- 
belt (Maryland) y Columbus 
(Ohio), caminda tres di e 
demandantenan ta biba. E di 
cuater a worde presenta na 
Detroit, caminda L-3 a recluta 
un gran cantidad di traductor, 
segun e documento. 


Inversionista chines ta paga 2 miyon dolar pa cena 

cu miyonario Buffett 


UN empresario chines a haya e 
privilegio pa cena cu e homber 
mas rico di mundo, e inver¬ 
sionista Mericano Warren Buf¬ 
fett, pagando un suma record 
di 2,1 miyon dolar den un 
subasta organiza na beneficio 
di un organizacion caritativo. 
Zhao Danyang, di 36 aha, a 
somete e oferta mas halto, 
segun Denise Lamott, vocero 
di Fundacion Glide, cu a or¬ 
ganiza e subasta di dia 22 pa 
27 di juni via e sitio di internet 
eBay. 

E prijs paga pa e cena cu Buf¬ 
fett, conoci como “e oraculo di 


Omaha”, ta hopi mas halto cu 
a spera. E subasta a cuminsa 
na 25.000 dolar. 

“Mi ta kere cu e ta un gran 
admirador” di Warren Buffett, 
Lamott a bisa di Danyang, 
representante di un fondo na 
Hong Kong, Pureheart China 
Growth Investment Fund. 

E dos cabayeronan lo reuni 
den e restaurant specialisa den 
carni, Smith and Wollensky 
Grill, den curason di e bario 
financiero di Manhattan. Dan¬ 
yang por invita siete persona 
di su escohencia. 


E fondonan recauda lo bai 
pa Fundacion Glide, un or¬ 
ganizacion cu sede na San 
Francisco, California, cu ta 
duna alimentacion y asisten- 
cia na esnan mas desfavoreci 
di e region. 

Fundador di e conglomerado 
Berkshire Hathaway, Warren 
Buffett, di 77 aha, ta participa 
den e tipo di subastanan aki ya 
pa varios aha. 

E aha aki e’la bira e homber 
mas rico di mundo, segun e ul¬ 
timo clasificacion di e revista 
Forbes, cu un fortuna valora 
na 62.000 miyon dolar. 



Warren Buffett, e homber mas rico di mundo 

Fin di investigacion di caso di mucha desapareci na Portugal 



POLIS ta pone un fin na e investigacionnan pa cu e 
desaparicion di e mucha muher britanico, Madeleine 
McCann, debi na falta di prueba, prensa Portugues a 
informa ayera. 

Tres corant Portugues a bisa cu Ministerio Publico lo 
bandona e buskeda di e mucha muher prome cu dia 
15 di augustus, ora e periodo habitual di secreto di 
sumario caba. 

Ciere di e caso lo nifica cu e sospechosonan, entre nan 
e mayornan di Madeleine, ya no ta bao investigacion 
formal. Polis lo habri e caso atrobe si pruebanan nobo 
surgi. E tres corantnan, Correio da Manha, Jornal de 


Noticias y Expresso, a bisa cu e investigacionan a yega 
na un punto morto, citando fuentenan policial no 
identifica.Polis di Portimao, cerca di e lugar caminda 
Madeleine a desaparece, a bisa cu no tin un declaracion 
oficial riba e informacion di e corantnan. 

E mucha a desaparece den e region di Algarve, durante 
vacantie di e famia, dia 3 di mei ana pasa, poco dia 
prome cu e lo a haci cuater ana di edad. 
Autoridadnan a senala su mayornan, Kate y Gerry, 
como tambe e ciudadano local Robert Murat, como 
sospechoso. Tur a nenga di tin relacion aigun cu e 
desaparicion di e menor. E pareha McCann, cu a cum- 


insa un campana internacional pa recupera na yiu, a 
bolbe nan cas na Inglatera, cu nan otro yiunan moro- 
cho, un homber y un muher, menor di Madeleine, na 
september, poco dia despues di a worde senala como 
sospechoso.Clarence Mitchell, vocero di e famia, a bisa 
na television Sky News, cu nan tabata trata di confirma 
e informacion, pero cu nan ta spera cu e buskeda di 
Madeleine ta sigui. 

E’la anadi cu si polis Portugues pone fin na nan inves¬ 
tigacion, nan lo mester entrega e expedientenan di e 
caso na e investigadornan priva contrata pa e pareha 
McCann. 


Barack 


E candidato pa Cas Blanco 
Barack Obama dialuna ultimo 
a tene un conversacion telefo- 
nico inespera cu ex president 
Mericano Bill Clinton, awor cu 
e tensionnan a baha despues 
di e competencia interno pa e 
candidatura democrata. 

E yamada a tuma lugar vaios 
dia despues cu Obama y su 
contrincante democrata vend, 
Hillary Clinton - senora di e ex 
president - a aparece hunto den 
e localidad simbolico di Unity, 
na New Hampshire, deseando 
pa sana e lesionnan crea dentro 
di partido despues di nan lucha 
prolonga. 

“Senador Obama tabata tin un 


Obama ta corigi desigualdadnan 
cu Bill Clinton 

excelente conversacion cu ex 
president Clinton y e ta honra 
pa ricibi su apoyo den e cam¬ 
pana aki”, e vocero di Obama, 

Bill Burton, a bisa den un co- 
municado. 

“Semper e’la kere cu Bill Clinton 
ta un di e lidernan nacional 
grandi y briyante, y e ta spera 
di topa cune den curso di e 
campana y haya su conseho 
den e lunanan cu ta sigui”, e’la 
agrega. 

E ex president ta sigui ta un 
heroe pa hopi democrata, y po- 
siblemente e lo por yuda Obama 
den su intento pa conkista e 
clase obreril blanco. 

Deporte 


Alegria maximo 


Iker Casillas tabata esun encarga pa lanta e copa dilanti e fanatico 





IKER Casillas, capitan di e seleccion spano, tabata esun encarga di 
lanta dilanti e miles di fanatico cu a yena e plaza di Colon, e Copa 
cu ta mustra e team spano como campeon di Europa, den un acto 
cu cual tabata un fiesta completo a biba den e Capital di Spana. 
Compana pa su companeronan y di e entrenador, Luis Aragones, 
den cual tabata nombra mihor portero di e campeonato, a ricibi e 
homenahe mas grandi di lanta e copa cu Spana no a logra desde 
1964, ora a gana den e final contra Rusia danki na un gol di Mar- 
celino. Prome, e protagonistanan di e exito mas grandi den e ultimo 
tempo di e futbol spano a yega den un bus cu por para ariba e dak. 
Despues e Plaza di Colon a bira cora pa disfruta di e fiesta cu e 
hungadornan cu a logra e exito mas grandi desde 44 ana pasa. 
E canticanan y brasa entre e futbolistanan tabata permanente. E 
euforia tabata djis un locura total. 

Manera tabata campeon 

Un multitud grandi a ricibi Alemania 
despues di yega di Eurocup 

E porta di Brandeburgo a bolbe 
na registra un yeno absoluto pa 
ricibi cu tur honor e hombernan 
di Joachim Loew, cu a yega na 
Berlin despues di a perde contra 
di Spana un anochi prome den 
e final di Eurocup. 

Cerca di 500.000 fanatico a 
celebra na grandi e subcampe- 
onato di Europa cu e yegada di 
e seleccion aleman, cu a yega na 
ora despues di tres siman cu e 
publico ta biba cu nan. 

E solo, e cerbes y ta un poco 
meter leeuw di bo idolo, a bira 
pa hopi den e mihor manera di 
fiesta riba e cayanan na Berlin, 
den cual tabata un muestra cu 
e aleman nan sa perde. 

E fanatico aleman a sacudi 
tur cos cantando y bailando, 
gritando nan hungadornan, 
cu e biaha aki tabata tin su 
goleador, Lukas Podolski, y un 
di esun nan mas gusta Bastian 
Schweinsteiger y Michael Bal- 
lack, e lider indiscutibel di e 
seleccion aleman. 

Tambe e entrenador Joachim 
Loew a invita e fanatico na 
sigui sona y motiva nan mes, 
pa un posibel revancha contra 
di Spana den e Mundial di 
Sudafrica di 2010, y nos lo gana 
nan sigur. 




Un reconocimento oficial 

“Nos ta e mihor 
team di mundo” 





LUIS Aragones a probecha cualkier ocasion pa elogia e gran 
grupo cu a forma y cu loke a logra titula Campeon di Europa, 
y a bisa cu no tin un team den e mundo cu toke cu tanto preci- 
sion aki y ta defende e gol manera Spana. 

“Mi a bisa nan esey prome di sali di Spana. Si cada un scoge 
su rol, nos lo ta e mihor e team di mundo, no solamente di 
Europa”, el a confesa, y a agrega: “na comienso nan tabata 
pensa mi tabata bisa esey pa motiva nan. Pero despues nan 
a wak e realidad”. 

Den e Palacio di La Moncloa, despues cu e team spano tabata 
tuma pa e presidente di e Gobierno, José Luis Rodriguez 
Zapatero, e palabra di elgio di e tecnico a zona manera di 
despedida. 

“Mi ta desea cu e grupo aki sigui cu e mesun forma di traha y 
logra mas hopi”, Aragones a bisa, ken a haya un di e ovacion 
mas grandi entre e fanatico na e instalacion di Moncloa. 

E tecnico a bisa cu nos tur ta participa den e triunfo, e Fed- 
eracion, hungadornan tambe. 

Prome cu Rodriguez Zapatero a homenahea e seleccion, taba¬ 
ta ricibi na e Palacio di La Zarzuela pa e Reynan di Spana. 
Casi 40 minuut a dura na e reunion real den e hardin di La 
Zarzuela, un acto despues cu e seleccion a sali pa e Palacio 
de La Moncloa, pero prome, Aragones a kibra e protocol, y 
kier a saluda numeroso fanaticada, den su gran parti mucha 
chikito, cu tabata spera su salida. 

Un destino anuncia 

Barcelona a confirma 
cu Deco ta pasa pa 
Chelsea 



BARCELONA a sera e traspaso di e centrocampista portu- 
gues Anderson Luis de Souza “Deco” pa Chelsea, cu lo paga 
10 miyon di euro pa tuma e servicio di e hungador, segun a 
informa e club di Barcelona. 

Deco, cu dia 27 di augustus awo lo cumpli 31 ana, a firma 
un contract di tres temporada cu e team ingles, unda lo 
reencontra cu e brasileno Luiz Felipe Scolari, ken ya tabata 
bou su orden den e seleccion portugues. 

E ya ex centrocampista di Barcelona, asina ta sera su etapa 
den Barcelona, team den cual a milita e cuatro ultimo tem¬ 
porada. Desde su yegada, Deco tabata un pieza clave den e 
team di e tecnico hulandes Frank Rijkaard, cu cual a logra 
dos Liga, un Champions y dos Supercopa di Spana. 


Ni asina ta logra 


New York Yankees no por 
a domina Texas Rangers 



SCOTT Feldman y e cuerpo di relevista renoba di 
Texas a limita Yankees na cuatro hits, loke a per- 
miti Rangers gana cu score di 2-1 riba Yankees. 
Cu e triunfo aki, Texas a pone su record na 43-41, 
algo cu ta mustra algo nobo. Sin embargo, tabata 
prome biaha desde 22 di september 2006 cu 
Rangers tabata dos wega riba e avg di .500. 
Apesar di perde e relevista Eddie Guardado, ken 
a sufri un inflamacion na su lomba banda robes 
mientras tabata calenta pa traha den di ocho in¬ 
ning, Texas a sali cu e triunfo. 

E relevistanan di Rangers a tira tres inning y un 
tercio di manera perfecto y nunca a permiti un 
bala sali di cuadra. C.J. Wilson a sera e wega pa 


su di 18 wega salba den 20 oportunidad. 

Josh Hamilton a dal un single productor y e 
nobato Chris Davis, cu recien a wordo subi, a 
conecta un otro hit crucial pa Texas, contra di 
Mike Mussina (10-6). 

Alex Rodriguez a logra su homerun 534 pa Yan¬ 
kees, pa yega Jimmie Foxx como e di 14 mihor 
den homerun di historia. 

Feldman a gana pa prome biaha den nuebe salida, 
na tira cinco inning y dos tercio cu eficiencia. A 
permiti un homerun, un triple, un double y un 
single, pero tabata suficiente pa wanta esaki na 
cuatro hits, den un trabou cu ta inclui tres base 
por bola. 

Nan ta sigui 

Serena y Venus Williams ta avansa 
pa semifinal di Wimbledon 



E ruman nan Williams a clasifica pa semifinal di 
Wimbledon y por topa otro den final. 

Serena, di seis favorito, a tumba e polaca Agniesz- 
ka Radwanska, di 14 cabes di e serie, cu score di 
6-4 y 6-0 den menos di un ora y a yega semifinal, 
unda ta spera e hungadora china Jie Zheng. 

Na di 59 minuut, e mas chikito di e ruman nan 
Williams, cu a logra un total di 11 sake directo, 
su rival no a logra ni uno. No a duna ningun tipo 
di chens na e hungador polaca, na cual a kibra 
den 5 ocasion di e 6 bala di ‘break’ cu tabata tin 
den su poder. 

Loke a keda den e center court tabata e tenista 
mericano tabata mas superior cu e rival. Serena 


a logra 27 golpi ganador, di cual 8 di Radwanska 
y a kibra e wega di esaki cu un 6-0 den e segundo 
set cu a dura solamente 19 minuut. 

E rival awo di Williams lo ta Zheng, number 133 
di e clasificacion mundial y burdugu di e prome 
lugar, e serbia Ana Ivanovic, cu a avansa pa prome 
biaha pa semifinal di Wimbledon despues di gana 
e checa Nicole Vaidisova pa 6-2, 5-7 y 6-1 den un 
ora y 53 minuut. 

Pa su parti, Venus tambe ta avansa pa semifinal 
di Wimbledon pa di siete biaha den su carrera 
despues di gana e tailandes Tamarine Tanasug- 
arn, cu score di 6-4 y 6-3, den un ora y 35 minuut 
di wega. 



Pa motibo di mal estado di caminda 


Caminata di Aruba 
Bank ta sali awetardi 

for di Marriott Vacation Club 



AWE ta e di dos dia di e caminata di Aruba Bank y Subway y 
riba e agenda ta indica cu e caminata lo mester sali 6:30PM 
for di Aruba Raquet Club na Noord. Pero, dor di e situacion 
malo di e caretera causa dor di e caida di awacero di ultimo 
dianan a pone cu e organisadornan a dicidi pa haci un cambio 
chikito. E orario di salida ta keda mescos, pero enbez di sali 
for di Aruba Raquet Club, awor e caminata lo start y lo caba na 
Marriott Vacation Club na Noord banda di Fishermen Huts. E 
ruta lo keda mescos pero dor di e situacion di caminda tur na 
lodo, a dicidi cu ta mihor haci e cambio aki. Ta spera cu tur e 
participantenan por tene bon cuenta cu e cambio aki. 



Barcelona Vets ta gana Torneo 
Celebration Dia di Keti-Koti 



BARCELONA Vets ta gana torneo “celebration di Keti-Koti 
cu ta dia cu e cadena di esclavitud a wordo kibra 145 ana pasa 
na Surinam. Ariba veid di Santa Fe esaki a wordo celebra na 
grandi cu diferente actividad cu tur sorto di cuminda nan 
sabroso di Surinam, y despues cu Spana a bira campeon di 
Europa, Barcelona Vets a subi tereno pa hunga e torneo “Copa 
Keti-Keto” y den pito Barcelona ta anota e gol di Victoria contra 
e team comercial di Kong Hing. Ariba e potret por mira e team 
di Barcelona cu nan trofeo, Pabien!! 

Tuma Un Siesta Traimerdia No Ta Un Luho Sino Un Necesidad Humano. 

Scirbi pa drs. Melva Croes-Yånez (neuropsicologo) 


SIESTA semper a existi desde 
e epoca Romano pa mas cu 
mil ana. Den e epoca aki caba, 
un siesta a ser mira como un 
necesidad fisico y no como un 
luho. E siesta estilo Spano (y 
hopi paisnan latino Americano) 
tradicional por dura hasta dos 
ora pa evita e parti mås calor di 
dia; Pero esaki a ser introduci 
den siglonan pasa pa duna e 
cunuceronan chens pa sosega 
durante e periodo mas calor di 
dia. Consecuentemente e cu¬ 
nuceronan aki tabata traha mas 
largo durante oranan di atardi 
despues di nan siesta. Ta asina 
cu na e paisnan Iberoamericano 
aki e hendenan ta come hopi 
pisa merdia cu nan famia y/ 
of amigonan pa despues bai 
descansa pa 15-30 minuut. 
Awendia ta existi tur clase di 
ekipo moderno y mayoria di 
hende ta traha den oficinanan 
cu airecondicionador, y ya no ta 
necesario mas pa un siesta di 2 
ora. Spana awendia ta tratando 
di bini cu cambio den e cultura 
di un siesta di 2 ora y adapta 
nan mes na e orarionan laboral 
di norte di Europa. Sinembargo 
esaki no ta nifica cu nan no tin 
necesidad di un siesta cortico. 
E necesidad biologico di tira un 
cabes traimerdia ta aplicabel pa 
tur hende den tur continente 
di mundo pa por restablece 
nivelnan di energia manera nos 
lo mira mas leu den e articulo 
aki.Masha hopi investigacionan 
a wordo hasi riba e tereno aki 
y tur ta demostra cu mayoria 
hende ta sinti cansancio 2 biaha 
den cada 24 periodo di dia. 

E prome ora di traimerdia ta 
trece cu ne un caida den e nivel 
di energia, cu no ta mes fuerte 
cu esun di anochi, sinembargo e 
baho di energia aki ta suficiente 
pa ocasiona dificultad pa nos 
concentra y pensa cla. 

En corto: teniendo un siesta 
cortico por yuda nos pensa 
mås cla, yuda nos pa por ta 
mås productivo, haci menos 
eror, causa menos accidente (di 
trafico of na trabao) y tambe 
reduci e riesgo di enfermedad 
cardiaco. 

Un siesta cortico di 10 pa 20 
minut so caba ta suficiente pa 


restaura nos concentracion, 
vigilancia y mehora nos produc- 
tividad den curso di e oranan 
traimerdia y atardi. 

Tambe ta conoci cu Margareth 
Thatcher (the ‘Iron Lady’), cu 
ainda ta na bida, durante cu 
e tabata prome ministro di 
Inglatera tabata tira un cabes 
traimerdia.Necesidad Biologico 
Di Un Siesta 

Estudionan ta mustra cu nos 
tin e necesidad biologico pa 
un siesta traimerdia. Como 
ser humano cada uno di nos 
tin un ‘oloshi’ biologico den 
nos cerebro cu ta regula cierto 
funcionan corporal, por ehe- 
mpel: presion arterial, ritmo 
cardiaco, temperatura di e 
curpa, y trabaonan hormonal. E 
‘oloshi’ biologico aki ta adverti 
nos automaticamente ki ora nos 
mester di sosiego pa asina nos 
por mantene nos salud y bien- 
estar. E ‘oloshi biologico’ aki ta 
funciona den un siclo y ta ser 
yama e ‘ciclo circadiano’. E ‘ciclo 
circadiano’ aki ta regula e ritmo 
diario den nos curpa y tambe ta 
causa cu nos ta drumi y spierta 
for di sono. (Comentario: serca 
hendenan di edad avansa, hopi 
biaha e ciclo circadiano aki no 
ta funciona debidamente mas. 
Den un proximo articulo lo mi 
elabora riba esaki). 

Estudionan ta demostra cu nos 
tin un tendencia biologico hopi 
fuerte pa nos como sernan hu¬ 
mano bira cansa y haya sono 
den oranan di traimerdia y 
anochi y cu e fenomeno aki ta 
tuma luga cada 8 ora despues 
cu nos spierta mainta. Durante 
e periodo (traimerdia y anochi) 
aki e temperatura di e curpa ta 
baha y ta conoci cu e baho di 
temperatura aki ta mas obvio 
serca e ser masculino. 

E nivel di e ciclo circadiano aki, 
den oranan di traimerdia NO ta 
asina fuerte compara cu e nivel 
di anochi, sino suficiente si pa 
reduci nos efectividad y fun- 
cionamento durante e oranan 
di traimerdia.Si nos no haya 
suficiente sono den oranan di 
anochi / marduga, e necesidad 
di sosega traimerdia ta bira 
mas grandi ainda. Deficiencia 


di sono, ocasionalmente, por 
ser recupera por ehempel den 
weekend (of dianan liber) cu 
ta sigi y dor di tira un cabes 
regularmente durante dia. Nos 
mester ta conciente si, cu defi¬ 
ciencia di sono continuo, a largo 
plazo por bira un problema 
asina grave cu ayudo médico 
mester ser busca. “Ojo” pa hasi 
un custumber di perde sono. 
Nos mester ta consiente tambe 
cu e siesta cortico nunca por 
compensa pa e deficiencia serio 
di sono. Nos mester compara e 
ciclo sircadiano cu un ‘credit 
card’; si keda kita for di e cuenta 
cada bes e interes y e debe ta 
sigi crece y tardi of tempran bo 
mester pagele bek. 

Tin un investigacion (publica 
2007) 1 cu a ser conduci durante 
un periodo di 6 ana cu 24.000 
hende homber y muhe caminda 
a ser demonstra cu un siesta cor¬ 
tico traimerdia por reduci e ries¬ 
go di enfermedadnan cardiaco 
cu 34%. NASA tambe a conduci 
estudionan pa astronautanan y 
pilotonan, pa determina cuå ta 
e miho patronchi di sono cu por 
mantene nan funcionamiento 
måximo den espacio. Aki a 
ser descubri cu después di un 
siesta cortico un mehoracion 
di 34% den funcionamiento 
y 54% den vigilancia ta tuma 
luga. Aunke cu e estudionan 
haci aki a ser realisa cu astro¬ 
nautanan, e ventaha tambe ta 
conta igualmente pa cualkier 
industria of compania. Tin estu¬ 
dionan tambe cu a comproba 
cu ta durante dos (2) periodo 
di dia mayoria di accidentenan 
di trafico ta tuma luga; esta e 
periodo di traimerdia y entre 2 
y 5’or di marduga; esakinan ta 
hustamente e oranan, cu nos 
ciclo circadiano ta eherse su 
poder riba nos estado fysico y 
mental pa nos descansa. 
Tabata na 1975 cu Dr. Rogelio 
Broughton di Universidad di Ot- 
tawa a yega na e conclusion cu 
siestanan ta forma un parti nat¬ 
ural di e ciclo humano di sono. 
E’la nota cu, incluso después di 
un bon sono anochi completo, 
hende tin un tendencia fuerte 
pa cai na sono traimerdia. 
Segun Dr. Broughton e ‘ciclo 


circadiano’ di e curpa realmente 
ta consisti di 25 ora, ya cu e 
patronchi di sono den un am- 
biente caminda un persona ta 
ser laga liber pa drumi ki ora e 
kier, lo exigi 1 ora mas, banda 
di e 8 ora (di e 24 ora) cu nos ta 
drumi anochi. 

Den nos cultura di traha pa 
gana nos pan di cada dia, nos 
tin e tendensia di no haci caso 
di e ‘ciclo cicardiano’ aki. Esaki 
pa diferente motibonan pråc- 
tico y conveniencia personal / 
financieramente, etc. 

Nos a desaroya nos mes di tal 
forma pa adapta nos mes na tra¬ 
baonan rutinario diario. Con- 
secentemente nos a regula nos 
oranan di dia pa lanta tur dia 
e mes un ora, pa bai cumpli cu 
nos trabao of tareanan di cada 
dia. Esaki ya ta nos custumber 
personal y consecuentemente 
nos a encorpora esaki tambe 
den nos cultura y asina esaki a 
bira algo normal den nos comu- 
nidadnan socio-economico.E 
segundo nivel di cansancio 
ta tuma luga mas o menos 8 
ora después cu nos a spierta 
mainta y ta entre 1.30 p.m. y 
3.00 p.m. cu nos lo sinti e sen- 
sacion di cansansio atrobe.Un 
siesta cortico di 10-20 minut, 
por satisface e deseo pa drumi 
y lo duna nos un sensacion di 
energia pa adkiri mas tarea, ta 
mucho mås alerto y hasta presta 
miho riba testnan of tareanan 
cu ta eherce rasonamento y 
pensamento.A ser comproba 
tambe cu no ta necesario pa un 
siesta tuma mas cu 20 minut y 
cu solamente e 20 minutnan aki 
caba ta hasi milagro.Sono ta sigi 
un ciclo di cinco etapa of miho 
bisa 5 profundidad di sono. 
E diferente profundidanan di 
sono aki por ser midi pa tono di 
nos musculonan, e movecion- 
nan di nos wowo y e actividad 
eléctrico di nos celebro cu ta 
consisti di ondanan of frequen- 
sia celebral por ser registra 
(cu un ‘Electro Encefalograma 
(E.E.G.)). E registracion aki ta 
registra e frecuencianan den 
nos celebro; aki cada frecuencia 
tin un nomber. E frecuencia mas 
råpido yama Alpha-ritmo, sigi 
pa Beta-ritmo cu ta mås lento y 


por ultimo esnan hopi mas lento 
cu ta Theta y Delta. 

Un ciclo di sono, cu ta inclui 
cinco (5) profundidad di sono, 
ta dura alrededor di 90 minut 
cada uno y ta ser ripiti 5-6 biaha 
cada sono di anochi. 

E 5 profundidadnan di sono ta 
ensera lo siguiente: 

• E prome etapa di un sono ta 
e transicion entre ora nos ta 
serca di pega sono y e punto cu 
nos a pega sono; esaki por dura 
alrededor di 5 minut. 

• E di dos etapa ta ser caracter- 
isa pa ritmonan of frecuenci¬ 
anan mas lento di respiracion 
y cardiaco (curason) y ta dura 
alrededor di 30 minut. 

• Etapanan 3 y 4 ta e nivelnan 
mås profundo di sono. 

• E etapa 5 ta consisti di e asina 
yama REM (Rapid Eye Move- 
ment) y ta e estado den cua nos 
ta sona. Den e ultimo etapa di 
sono aki nos por observa tambe 
cu e wowonan di e persona aki 
ta move rapidamente. 

Pa beneficio di un siesta ta im- 
portante pa nos no incorporå 
e etapanan mås profundo di 
sono. Nos mester spierta prome 
cu nos yega etapa 3, sino nos 
lo encontra dificultad pa bolbe 
spierta y posibilidad di lanta cu 
mal beis. Pa evita esaki ta bon 
pa usa un timer, alarma di celu- 
lar of laga un persona spierta bo 
pa bo no drumi mas cu 20 minut 
traimerdia. 

E intencion di e articulo aki ta 
pa nos comunidad ta na altura 
cu no ta abnormal cu un per¬ 
sona ta sinti cansansio y sono 
traimerdia. Tambe ta impor- 
tante pa sa cu e necesidad di un 
siesta cortico traimerdia di 20 
minuut ta eleva e producion na 
trabao y ta baha e cantidad di 
comete eror drasticamente. Ta 
keda na cada persona y dono 
di trabao / institutonan pa haci 
un propio investigacion den nan 
compania y dicidi si kier tuma 
pasonan pa eleva e produc- 
tividad y baha e cantidad di eror 
cometi durante e oranan crucial 
ya menciona. Den mi siguiente 
articulo lo mi trata e siclo cir¬ 
cadiano y su consecuencianan 
den trafico y serca personanan 
di edad avansa. 

Celebracion na American 
Home Assurance Company 

na American Home Assurance 
Company den e division di 
Commercial Lines. Janine a 
mustra voluntad pa siha mas 
y mehora su conocemento y 
proceduranan di seguro. E’la 
pasa dor di varios curso di en- 
trenamento cu a inclui ‘Insur¬ 
ance subjects’; ‘Communica- 
tion’; ‘Time Management’; y un 
curso special ‘Auto Estimation’ 
facilita pa oficina corporativo 
di AIG. Janine tambe a logra 
diplomanan den abilidad cu 
computer y a asisti na mas en- 
trenamento y seminario di nos 
oficina corporativo. 


Cu su calidadnan social y labo¬ 
ral di Janine a gana respet y 
afecto di su coleganan. Dentro 
di poco aha, e’la worde promovi 
pa e posicion di ‘Supervisor of 
Commercial Lines Division’. 
Janine tin un cute yiu muher, 
Dianne, y ta haci tur cos posible 
pa su yiu. Su interesnan special 
ta inclui lesa buki, y organiza 
eventonan pa su compania. 



AMERICAN Home Assurance 
Company recientemente a cel- 
ebra e prome lustro di Janine 
Correa. 


Janine a completa su HAVO 
na Colegio Arubano y a traha 
na oficina di Fatum pa mas di 
diez aha prome cu e’la integra 


Directiva di RCA ta invita 

Tur hungado di RCA y miembronan 
di club ta invita pa un Santo 
Sacrificio di Misa pa gradici 

DESPUES di e exitoso campeonato di futbol division di 
honor, cu a bay cu un resultado positivo pa RCA Club, 
Directiva di RCA ta preparando pa clausura e temporada 
di campeonato 2007 - 2008 den nan propio organizacion, 
esaki lo tuma lugar diahuebs proximo, unda cu lo organisa 
un actividad pa tur miembro y hungadonan di e club. 
Diahuebs dia 3 di juli Directiva di RCA ta invita tur miembro 
di RCA, tur hungado, tur sostenedor di RCA y tur amigo y 
famianan di hungador di RCA Club, pa un Santo Sacrificio 
di Misa p’asina gradici Todopoderoso p’e final exitoso di 
campeonato division di honor di ana 2007-2008 cu RCA 
division di honor a titula su mes campeon. 

E celebracion aki ta un momento caminda cu tur hungado 
y miembronan di directiva por bini hunto den un momento 
di reflexion na Misa San Fransisco na Oranjestad pa 7 or 
di anochi, gradici Todopoderoso p’e resultado positivo cu 
RCA a logra durante e campeonato cu ta tras di lomba y na 
mes momento ilumina e hungador y directiva p’e proximo 
periodo cu ta na caminda, esta 2008 - 2009, pa un biaha mas 
RCA resulta e team campeon di Aruba den division di honor 
y den tur e otro divisionnan tambe cu RCA ta participa den 
dje..Na mes momento nos kier a invita tur hungador p’e wega 
di Copa Balashi, unda cu RCA lo bay enfrenta NEC Nijmegen 
cu tin hungadonan cu ta hunga na nivel den UEFA. E wega 
aki ta cuminsa pa 8 or di anochi na Compleho Deportivo 
Guillermo Prospero Trinidad. Comunidad henter ta mas cu 
bon bini y sostenedornan di tur team ta bon bini pa sostene 
e seleccion di Aruba contra di NEC Nijmegen. 

late show: 

12:20 

ren 

WALL-E 



NEW 


daily: 4:40 

6:55 

9:10 



matinee: 12:10 

2:25 

late show: 

11:25 

□o 

WANTED 





daily: 4:45 

7:00 

9:10 



matinee: 12:20 

2:35 

late show: 

11:25 


GET SMART 





daily: 4:55 

7:15 

9:35 



matinee: 12:15 

2:35 

late show: 

11:55 


THE INCREDIBLE HULK 




daily: 5:00 

7:35 

10:05 



matinee: 11:55 

2:25 

late show: 

12:35 

rpGi 

KUNG FU PANDA 





daily: 3:50 

5:40 

7:40 

21:30 


matinee: 12:05 

2:00 

late show: 

11:20 

AT PASEO HERENCIA I 


HANCOCK 



NEW 


daily: 4:10 

6:10 

8:10 

10:10 


matinee: 12:15 

2:15 

late show: 

12:10 

FG^13l 

GET SMART 





daily: 4:50 

7:10 

9:30 



matinee: 12:10 

2:30 

late show: 

11:50 

nsn 

WANTED 





daily: 4:30 

6:40 

9:00 



matinee: 12:05 

2:20 

late show: 

11:10 

FG^13l 

THE INCREDIBLE HULK 




daily: 4:50 

7:30 

10:00 



matinee: 11:40 

2:20 

late show: 

12:30 

l~R~~l 

THE HAPPENING 





daily: 4:00 

6:00 

8:00 

10:00 


matinee: 12:00 

2:00 

late show: 

12:00 

rpGi 

KUNG FU PANDA 





daily: 3:45 

5:40 

7:30 

9:20 


matinee: 12:00 

1:50 

late show: 

11:20 

DRIVE-IN July 3 - July 6 

PG 1 

NIM'S ISLAND 





Thursday: 8:00 

Friday: 

mmwm car crash m 

r~R~~i 

THE HAPPENING 


EVERYDAY |f 


Saturday: 8:00 & 10:30 

Sunday: 8:00 

_1 




















































22 I Local 


Diaranson 2 di Juli 2008 I AWEMainta 


Melvin Quilotte di RED 

Neck-and-Neck Race!!! 



UN pais chikito manera Aruba 
sigur ta pasa dificultad pa por 
tin representante pa un evento 
mundial manera Olimpiada. 

E biaha aki sinembargo Aruba 
por conta cu dos respresen- 
tante mas, pero pa un categoria 
special, esey ta pa den tempo 
record hinca un isla chikito den 
un debe grandi. 

Den casi 23 aha e dos atletanan 
aki a sa di manda e debe di 
pais chikito pa riba 2.2 biyon, 
den cifra 2.200.000.000. Esaki 
ta representa nada menos cu 
100.000.000 pa aha na presta- 
mo, algo increibel. 

Tema cu nos ta tende tur dia, 
pero nos no ta para keto un 
rato pa analisa e magnitud di 
e problema aki cu e dos parti- 


donan tradicional, esta AVP y 
MEP a ocasiona, segun Melvin 
Quilotte di partido RED. 

E record breaking disaster aki ta 
trece cune cu e pida baranca aki 
ta pagando na interes riba e 2.2 
biyon di debe riba 110 miyon 
na aha solamente na interes. 
Pa luna esaki ta riba 9 miyon 
(9.000.000), pa siman lesa bon 
2.3 miyon (2.300.000), pa dia 
no spanta 320.000 florin. 

Cada dia nos por a construi un 
balente cas, consistiendo di 
sigur 3 kamber y 2 bano of si 
bo kier mire di otro forma dos 
cas pa nos pueblo trahador di 
dos kamber y un bano. Pues bo 
no mester ta un genio pa saca 
bo som na unda mal maneho a 
hiba nos. 


Un discucion cu a surgi entre 
e dos partidonan aki ta cua ta 
responsabel p’e debe? 

RED a haci un ehercicio riba 
esaki y ta yega na lo siguiente; 
AVP ta drenta Gobierno na 1986 
hayando un surplus di 250 mi¬ 
yon y ta laga un debe atras di 
600 miyon, pues ta manda nos 
isla atras cu 850 miyon. 

MEP ta drenta na 1990 y ta 
laga Aruba su debe na na 1994 
na 1.15 biyon, pues a percura 
pa hiba e isla atras un otro 550 
miyon florin. 

AVP a bolbe na mando y aki 
nan a pusha un otro 150 mi¬ 
yon, mandando e debe pa 1.3 
biyon. 

P’e ultimo 7 ahanan MEP ya a 
manda e debe pa riba 2.2 biyon, 


pues a pone un otro 900 miyon 
riba su nomber. 

Resumiendo AVP a percura 
pa manda e isla atras pa 850 
mas 150 miyon pa un total di 
1.0 biyon (1.000.000.000) y 
MEP a score cu 550 mas 900 
miyon pa un total di 1.45 bi¬ 
yon (1.450.000.000) florin na 
debe pa nos isla. Pues esaki ta 
un neck to neck race cu un casi 
foto finish. 

Den porcentahe AVP su partici- 
pacion n’e debe nacional tabata 
di 41% y MEP 59%. 

Ningun di e dos asignatur- 
anan durante nan periodonan 
di gobernacion a percura pa 
controla e debe di e isla. Pone 
un stop n’e aumento, mucho 
menos bahe. 


Otro aha Aruba lo tin cu scoge 
un biaha mas su representante- 
nan, esnan di semper of uno cu 
lo percura pa oro p’e isla aki su 
orguyo y felicidad. Cada un di 
nos tin e control den nos man. 
Entre e solucionnan cu 
RED a propone ta figura: 

1. Responsabilidad financiero 
(NO gasta mas cu bo ta haya); 

2. Baha gastonan di aparato gu- 
bernamental (E.o. “Natuurlijke 
afvloei” di personal, aumenta 
productividad y mihor ofer- 
tanan pa post “goederen en 
diensten”). 

Pero pa awor Aruba bo tin bo 
representatenan pa Olimpiada, 
pero no esnan cu bo lo ta or- 
guyoso di nan, Melvin Quilotte 
a termina su comentario. 


Graduacion Duc in Altum 

Curso pa trahadornan pastoral pa hubentud. 


UN total di trintitres gradu- 
ado di e curso di Duc in Altum 
lo ricibi nan diploma diabi- 
erna 4 di juli despues di un 
celebracion eucaristico presidi 
pa Obispo Luis Antonio Secco 
na Kapel Monte Calvario na 
Tanki Leendert. 

Duc in Altum ta nifica nabega 
den profundidad y esaki ta e 
palabranan cu Hesus a bisa 
su discipulonan ora cu el a 
duna nan e encargo pa bai 
evangelisa. 

E curso a dura tres aha, di 
2005 pa 2008 y tabata bou 


auspicio di SKOA, fundacion 
pa ensenansa Catolico na 
Aruba y clero Catolico. Un 
curso similar a tuma luga 
na Hulanda y na Corsou y e 
studiantenan na Aruba a haya 
e formacion riba tereno di 
teologia, filosofia y trabou cu 
hobennan for di docentenan 
di Hulanda, Polonia, Venezu¬ 
ela, Corsou, Estados Unidos 
y Aruba. Otro parti di e curso 
tabata liderasgo den trabou 
cu hobennan, dos pasantia y 
traha un tesis final. Tambe e 
studiantenan mester a lesa 


diferente buki ariba tereno 
di teologia, filosofia y trabou 
cu hobennan. Cada tesis ta 
basa ariba un investigacion 
propio di e studiante tocante 
un topico cu ta regarda hoben¬ 
nan y ambiente spiritual. Pa 
menciona aigun topico: sexu- 
alidad, tolerancia, educacion 
religioso na scol, e sacramen- 
tonan, e balor di orashon, bida 
spiritual y e balor di un famia 
estable. 

E trintitres graduadonan cu lo 
ricibi nan diploma diabierna 
awo ta entre otro maestronan 


di scol, trahadornan pastoral 
y otro personanan cu tabata 
desea pa crece den nan propio 
spiritualidad y traha cu hoben¬ 
nan.Cu e formacion ricibi e 
graduadonan por compronde 
miho e cultura di nos hoben¬ 
nan y nan forma di pensa. E 
graduadonan lo por reforsa 
e grupo di docentenan den 
ensenansa avansa riba tereno 
di formacion spiritual y asun- 
tonan di bida. Riba e tereno 
aki e hubentud di awendia 
tin hopi necesidad pa sa mas 
pa nan por compronde loke 


ta pasa rond di nan. Tambe 
e graduadonan por yuda cu 
trabounan den parokia pafo di 
scol.E graduacion di Duc in Al¬ 
tum ta cuminsa cu un celebra¬ 
cion eucaristico diabierna awo 
4 di juli pa shet’or di anochi na 
misa di Tanki Leendert sigui 
pa entregamento di diploma 
na Club Don Bosco na Noord.E 
graduadonan ta gradici un y 
tur cu a sostene nan durante 
e curso y ta invita tur hende 
pa asisti na e celebracion eu¬ 
caristico diabierna 4 di juli na 
misa di Tanki Leendert. 

Local 123 


Atardi dedicå na amigonan di Qwanto! 



PA 4 ana consecutivo, amigo¬ 
nan di Qwanto Payroll System 
a reuni pa wordo malcriå cu 
un otro atardi informativo, 
expresivo como tambe uno 
social. Cas di Cultura su centro 
di conferencia, tabata e estab- 
lecimento escogi p’e encuentro 
refrescante aki. 

Qwanto Payroll System, manera 
cualkier producto automatiså, 
ta somete su mes bao di cambio- 
nan constante.Y Qwanto Devel- 
opment Group, ta traha duro pa 


mehora e sistema aki, mientras 
teniendo e carga financiero di 
companianån na cuenta, vooral 
den temponån financieramente 
dificil di presente. 

Clientenan di Qwanto ta al- 
tamente apreciå y ta merece 
di wordo teni na altura riba 
cualkier cambio emergente. 
Esaki t’e razon di cual Qwanto 
Development Group a start un 
atardi special, anualmente, 
dedicå na clientenan di Qwanto 
Payroll System. 


Den e atardi aki clientenan a 
wordo informå di cambionån re¬ 
den of cu ta na caminda, como 
tambe dunando nan un chens 
pa expreså nan mes ria kico nan 
kier mira cambiå na beneficio di 
nan compania(nan). 

Qwanto Development Group 
ta hopi satisfecho pa por a or- 
ganiså nan di 4 atardi anual. 
Un abundancia di informacion 
interesante a wordo duna dor 
di e desaroyador di e progra- 
macion, trahadornån altamente 
capacitå den e ramo aki hunto 



cu un representante di SVb. 
Mihor dicho un programa- 
cion special p’e clientenan di 
Qwanto, cu a haci e atardi aki 
uno informativo y exitoso. 
Qwanto Payroll System software 
a wordo disena cu e definicion 
liber di ganancia y deduccion 
pa payroll na mente y a wordo 
lanså na ana 2000. Meta di e 


programa aki tabata pa duna e 
usador un aplicacion flexibel, 
mientras manteniendo un prijs 
atractivo, asta awe en dia cu un 
debchi ta casi exstincto. 

Teniendo tur esaki na mente, ta 
posibel cu bo negoshi su man¬ 
era di haci payroll tambe mester 
di un cambio? Pensa Qwanto! 


Durante temporada di vakantie di scol 

Tour gratis pa sera conoci mas di serca cu Aruba Aloe 



VAKANTIE escolar ta den 
porta y ta un bon momento pa 
pasa na e fabrica y museo di 
Aruba Aloe. Comunidad henter, 
pero specialmente nos much- 
anan por admira e artefactonan 
nobo cu a wordo anadi na e 
coleccion di e museo y conoce 
e productonan di e lina nobo 
cu yama Island Remedy cu ta 
wordo traha cu 100% Aloe Vera 
Gel y enrikese cu extractoan di 
un variedad amplio di matanan 
medicinal. 

Durante luna di juli y augustus 


2008, Aruba Aloe Balm N.V. ta 
ofreciendo tournan gratis pa tur 
hende. Trece bo famia of planea 
un “buitendag” pa bo compania 
y conoce mas tocante Aruba su 
industria di mas bieuw cu ta 
cultivando e mata milagroso 
Aloe for di anja 1890. E tournan 
aki ta mustra Bo e varios aspec- 
tonan di e compania; tambe lo 
bo sina e historia y e forma con 
Aruba Aloe ta wordo procesa 
mientras cu bo ta cana door di e 
“catwalk” na unda cu lo bo por 
admira e proceso di produccion 
cu bo mesun wowonan. 


Tournan ta apto pa hende di 
tur edad y ta wordo duna na 
Papiamento, Spano, Ingles y 
Hulandes. E horario di e tournan 
ta for di dialuna pa diabierna di 
8:30 AM - 4:00 PM y tambe riba 
diasabra di 8:30 AM -12:00 PM. 
E tournan tin un duracion di mas 
o menos 25 minuut. 

Aruba Aloe Balm N.V. ta situa na 
Pitastraat 115, Hato (otro banda 
di EPB Hato). Pa mas informa¬ 
cion por yama 588-3222. 

Entrante awe 

Aruba Tourism Authority y Amstel B right ta presenta 

e di 22 edicion di Aruba Hi-Winds 



E aha aki t’e 22 edicion di Aruba 
Hi-Winds cu ta wordo organisa 
for di awe, 2 di juli te cu dia 7 di 
mesun luna. E competencia aki 
ta tuma lugar na Fisherman’s 
Hut, panort di Mariott Hotels. 
E final, ta dia 7 awor, y e ano- 
chi aki, lo organisa un anochi 
di entrega di premionan cu lo 
tuma lugar na Paseo Herencia. 
E organisacion ta spera mas di 
100 participante di diferente 
pais. 

Aruba Hi-Winds t’e evento di 
windsurfing di mas ana den 
Caribe. E prome edicion a tuma 
lugar na juni 1987 y tabata riba 
iniciativa di e enterpreneurnan 
Anthony Blok y Ruben Croes. E 
prome evento aki tabata asina 


bon organisa cu Professional 
Boardsailing Association (PBA) 
a dicidi pa haci como parti di 
nan tour mundial na 1988. 

Y asina den poco tempo, Aruba 
Hi-Winds a desaroya den un di 
e top eventonan di windsurfing 
di mundo. Nos a conoce varios 
campeonnan mundial cu a 
competi na Aruba, manera e.o. 
Bjorn Dunkerbeck, Robby Naish 
y Anders Bringdal, ta aigun di e 
nombernan grandi cu Aruba a 
conoce den su competencianan. 
Lamentablemente for di 1997 e 
competencia di Aruba Hi-Winds 
no a forma parti mas di Profes¬ 
sional Windsurfing World Tour 
y mas bien a bira uno na nivel di 
amateur, cu ainda ta andando. 


Asina mes un cantidad di wind¬ 
surfer for di rond mundo keto 
bay ta bin Aruba pa participa 
den un competencia di 5 dia. 
Banda di e competencianan 
spectacular di windsurf, free- 
style y kite surf champion- 
ships, Aruba Hi-Winds tin un 
programa di varios entertain- 
ment. Tur participante lo haya 
nan almuerzo y dinner tur dia y 
proximo fin di siman tin varios 
actividad riba nos beachnan. 
Asina p.e. Amsterl Bright ta 
organisa varios comptencia 
riba nos playanan cu un can¬ 
tidad di premio. Loke ta nobo 
den e competencia aki ta kite 
boarding, pa cual tin varios 
participante, tanto dama como 


cabayero y den tur categoria. 
Manera menciona, Aruba Hi- 
Winds ta spera mas di 100 par¬ 
ticipante for di diferente pais 
manera, Venezuela, Colombia, 
Curacao, Bonaire, Hulanda, 


Hungaria, Merca, Canada y for 
di Aruba mes. Pues nos ta topa 
na Fisherman’s Huts e dianan 
aki ta deseo di Wim Eelens, 
Presidente di e organisacion di 
Aruba Hi-Winds e aha aki. 


Miss Aruba ta sigui coseha éxito na Vietnam 


NOS Miss Aruba, Tracey Nicolaas, ta den pleno representacion di 
nos dushi isla na Vietnam. Sigur un cobertura amplio y mundial- 
mente e certamen di Miss Universe ta ofrece. Nos Miss Aruba su 
potretnan ta riba diferente website y den corantnan na Vietnam; 
sigur un promocion grandi cu Tracey ta haciendo na Vietnam pa 
nos dushi isla Aruba. 

Tracey a haci ya su potretnan oficial y tambe nos ta admira Tracey 
durante di e diferente presentacionnan na Vietnam. E trahe oranje 
cu preto ta un trahe Vietnames “Ao Dai“ durante un e Ao Dai 
Fashion Show. 

Local 125 


CMB ta sigui impone su marca riba deporte na Aruba 

y awor tambe den golf 


DIASABRA ultimo Caribbean Mercantile Bank a tene su di 4 Golf 
Invitational. E participacion di e top 108 aficionado di e wega di 
golf na Aruba a haci e campeonato aki un exito atrobe. 

Por a tuma nota aigun siman caba prome cu e torneo con diferente 
di nos golfernan local ta practica na Tierra del Sol. Preparando p’e 
encuentro special aki. 

CMB a priminti un dia yen di actividad, premio y sorpresa y ta spera 
cu su clientenan y tur fanaticonan di e wega a goza plenamente. 
Durante e ceremonia a anuncia di biaha cu por spera un di 5 edicion 
di e torneo aki cu ya a bira esun di mas spera di tur ana. 

Mas anochi a reparti tur e premionan p’e ganadornan y gerencia di 
CMB a gradici henter a staff di Tierra del Sol p’e trabaonan di pre- 
paracion p’asina e cancha ta den condicion optimal p’e evento. 
Mester mencionå cu esaki ta di dos ana tras di otro cu Cisco Quant 
di CMB mes ta gana e titulo maximo aki cu ta sigur un logro pa 
historia di deporte aki na Aruba. 


Riba potretnan adhunto por mira e mihor golfers di Aruba y tambe 
clientenan di CMB. 

Hobennan Arubiano participando na Rep. Dominicana na 

“Festival del Talento & la 
Belleza Internacional 2008” 



ESAKINAN ta e 4 damitanan cu ta bay representa Aruba na 
Republica Dominicana e siman aki. Hobennan talentoso cu ta 
pertenece na The Chaz Modeling & Talent School. The Chaz Model- 
ing & Talent School tin 7 aha caba participando na e evento aki esta 
Festival del Talento & la Belleza Internacional.Tur ana hobennan 
talentoso di Aruba aki ta regresa Aruba bek cu varios premio.E ana 
aki sigur sigur e hobennan cu ta participando lo haci nan best pa 
trece mas premio pa Aruba. Suerte y hopi Exito!!! 


Crystal & Seaport Casino ta 
introduci slot-machinenan nobo 



“NOS ta conoci pa semper ta 
inovativo y cu lo ultimo den 
e mundo di casino pa Aruba” 
asina Sigrid Mendes di e de- 
partamento di mercadeo y 
promocion I Crystal & Seaport 
Casino a duna di conoce na 
momento di anuncia yegada 
di e slot-machinenan nobo den 
e dos casinonan dim as grandi 
na Aruba. Ambos casino ta den 
masha noticia ultimo dianan 
aki pa e hecho di ta partiendo 
masha premio, cu ta varia for 
di premionan efectivo te na 
premionan grandi manera auto. 
Apenas autonan ta drenta porta 
di e casinonan cu ya caba cli- 
entenan cu masha suerte ta 
gana nan, anto hungando na e 
slot-machinenan di Crystal & 
Seaport Casino. 

“Pero nos ta cla pa sigui in- 
verti y mantene nos standard 
di calidad halto manera semper 
nos a sa di mantene” e ehecu- 
tivo di mercadeo a sigura. E ta 
referi na introduccion di e slot- 
machinenan nobo cu ta conoci 
pa ta ultra moderno y cu un 
cantidad di extra-posibilidad 
cu nos no a conoce ainda riba 
nos isla. Aigun bentaha di e 
slot-machinenan aki ta cu por 
hunga diferente wega pareu 
riba e mesun machine y cu 


multiple denominacion, sin 
lubida cu e machinenan ta ge- 
link na un red di progresivo cu 
por brinda e hungador aun mas 
chens pa gana mas placa ainda. 
Ta bon pa menciona aserca cu 
awendia hopi hende no ta hinca 
placa mas den e machinenan 
y ta gusta e sistema “Ticket in 
- Ticket out” y claro cu e slot- 
machinenan aki tambe tin e 
posibilidad aki. 

“Pero loke sigur lo hala masha 
atencion ta e sistema nobo y 
moderno di Touch-Screen Ser¬ 
vice of tambe yama I-View cu 
nos ta introduciendo na Aruba. 
E sistema aki ta haci cu e hun¬ 
gador nan por dj is mishi cu nan 
dede riba e pantaya y nan ta 
hungando”, di acuerdo cu Sig¬ 


rid Mendes. E slot-machinenan 
aki ya caba ta instala y ta den 
pleno operacion den ambos 
casino, pues tanto Crystal como 
Seaport Casino. Weganan di 
slot-machine semper tabata 
masha popular den e dos ca¬ 
sinonan aki pero ta premira 
un aumento grandi den nan 
uso despues di binmento di e 
sistema moderno aki. “E ta pas 
cu nos totalmente; inovativo; 
semper cu lo ultimo den techno- 

logia y claro.cu hopi suerte 

tambe”, asina Sigrid Mendes 
di Crystal & Seaport Casino a 
termina bisando, lagando un 
invitacion atras pa tur hende 
pasa admira e machinenan 
nobo aki y pa purba nan suerte 
riba nan. 


Durante forum di energia 

A keda demostra cu aumento barbaro di inflacion 
na Aruba ta debi na factornan interno 


DURANTE e forum di energia 
cu tabatin siman pasa a atende 
tambe riba e tema di inflacion 
na Aruba. Riba esaki Mike de 
Meza den conferencia di prensa 
di AVP a indica cu ana pasa por 
a mira Gobierno y parlamen- 
tarionan cu ta sostene a purba 
bisa cu inflacion na Aruba no 
tabata uno interno y mas bien 
externo. 

Durante e forum, a base di un 
grafiek cu a presenta na esnan 
presente, a mustra con e infla¬ 
cion di Aruba tabata uno neta- 
mente interno. Si mira cu Merca 
su inflacion tabata 4.1, Corsow 


tabata 3, Sint Maarten tabata 
2.5 y esun di Bonaire tabata 1.5. 
Mientras tanto por a mira cu 
esun di Aruba tabata 10.2. 

E problema di prijs di crudo na 
mundo ta toca tur e paisnan aki 
tambe, no solamente Aruba, 
pero por a mira cu e inflacion 
na Aruba a sali for di 2.5 bai te 
na 10.2%. 

Mirando historia, por mira 
cu na Corsow na 1999-2000 
esaki ta exactamente loke a 
pasa despues di a introduci e 
OB, un tipo di BBO. Na Corsow 
inflacion a subi for di 0.5% te 


na 6%. 

Unico diferencia cu tin entre 
Aruba y Corsow ta cu esun di 
Aruba a subi cu 6.1% compara 
cu e inflacion di Merca y esun 
di Corsow tabata 3%. 

Aki de Meza ta agrega cu e in¬ 
flacion na Aruba tambe tabatin 
efectonan di e ana anterior ora 
cu gobierno na juni a introduci e 
aumento di invoerrechten. 

Den e forum tambe el a trese 
dilanti cu si mira e costo total 
energetico di Aruba, esaki a 
aumenta for di 2002 te na 
2008 cu mas cu 300%, yegando 
400%. Na 2002 nos tabata paga 


pa nos recibo energetico total 
aproximadamente 203 miyon 
florin pa ana y na 2008 esaki ta 
yegando 645 miyon florin. 
Tambe si mira cu na 2002 ta¬ 
bata paga pa e fuel oil di WEB 
un total di 68 miyon, awe ta 
pagando riba 390 miyon, cu ta 
un aumento di mas di 575%. 
Igualmente a elabora riba e 
diferente mocionnan cu a pre¬ 
senta den Parlamento, caminda 
cu ta mustra cu tin definitiva- 
mente alternativanan pa Aruba 
unda cu pet coke y pitch fuel ta 
duna un rebaho di mas cu 300 
miyon pa aha y biento sigur ta 


uno serio cu lo mester haci uso 
di dje, ya cu esaki lo duna un 
rebaho di mas cu 230 miyon 
pa aha. 

Finalizando, Mike de Meza a 
bisa cu e forum di SIWA tabata 
uno hopi bon y ta spera cu mas 
gremio y organizacionnan como 
tambe Gobierno di Aruba tuma 
e ehempel aki pasobra mester 
tin un sentido di urgencia y 
meter actua decisivo y awor. 
Esaki mirando cu pronostico di 
expertonan ta indica cu promer 
cu fin di zomer di e aha aki, prijs 
di crudo lo surpasa 170 dollar. 

Local 127 


Jamaikino 
ta atraca 
homber 
den auto na 
Tanki 
Leendert 


DIALUNA pa 00.15 di madru- 
ga, polis a bay na un cas na 
Seroe Blanco, unda un homber 
a bisa nan cu un rato prome, 
un homber desconoci a atrake 
ora cu e tabata sinta den su 
auto, riba un parkinglot di un 
compleho di apartamento. 

E ta bisa polis cu e tabata sinta 
den e auto cu bentana sera y un 
homber a bin para banda di dje 
y a mik un arma di candela riba 
dje y a bise baha for di auto. 

E homber ta bisa cu el a par- 
alisa y no tabata sa kico e haci. 
Despues el a mira e homber 
bira bek y a drenta den un 
pickup preto. 

E ora el a bin bij y e busca man¬ 
era di bay for di e lugar. E ta 
bisa polis cu el a bek su auto y 
a dal den e pickup preto. Hasta 
el a ranca aigun cadushi ora cu 
el a core bai. Ora cu el a yega na 
Seroe Blanco, el ayama polis. E 
caso ta den investigacion. Re- 
cherche lo busca e Jamaikino. 
Awor den e relato aki, ningun 
caminda a ser bisa cu e ta un 
Jamaikino, con polis ta cu e ta 
un Jamaikino? 


„Aurrøu 


Cumana 76 
Oranjestad, Aruba 
Tel: 588-6699 
Fax: 588-6698 
Cel: 593-0857/560-1403 


“ Nos ta yen di bon animo, mi ta bisa, I ta prefera mas bien 
di ta ousente di e kurpa I na kas serka Senor” 


2 Korintionan 5:8 


A fallece Cristianamente : 

Ella Keeven 

*08-05-1949 f 29-06-2008. 


Esposo : Ton Keeven 

Jui : Danielle Keeven 

Nieto : Luke Le vi Keeven 

Rumanan : Efrain Tromp y famia 

Maria Van Dijk y famia 
Imelda Hernandez y famia 
Juani Maduro y famia 
Bea Maduro y famia 
Tony Maduro y famia 
Oncha Garcia y famia 
Jacintha Maduro y famia 
Pablo Maduro 
Cathy Maduro 
Ivan Maduro 
Danny Maduro 
Annabella Maduro y famia 

Famia Keeven na Hulanda y demas famia y amigonan. 

En bez di flor, ta prefera un donacion pa bon causa 
Adres pa Condolencia : Aurora Funeral Home, Cumana #76 
Dialuna 30-06-2008 
6 or pa 8 or pm. 

E restonan mortal ta reposa na NEW LIFE TABERNACLE, Bubali 
Comercial Center z/n 

For di 9 or pa 10 or di mainta ta ricibi condolencia, 

Sirbishi di Despedida ta di 10:00 - 11:00, despues saliendo pa 
Santana na Santa Cruz. 

Nos ta lamenta cu nos no por ricibi condolencia na cas. 

Disculpa nos si den nos tritesa nos por lubida un of otro famia. 


Usa bo placa concientemente cada dia 


?£V 


ÆVE . 

Holirid 


Abona y ricibi bo 
corant preferi te na 
porta di bo cas tur 
mainta 


Abona yama 583-1400 

f t AD PATRES 

□ □ funeral h o ni e 

van Rensselaerstraat 2 TvL: (294) 584-2299 

Sa n N i c olas -Aruba 5 **4 11 

E-mail: adpatres(rt)setarnet.a\v Fax: {297) 584-2266 

L_ 




ARENDS INSPECTION N.V. 

Cu profundo tristeza na nos curason ta anuncia 
fayecimento di: 

Sra. Olga Mariana “ Mary” Hernandis - Kock 

Na bida mama di nos colega, 

Rodney Hernandis 

Gerencia , Staff y Personal di Arends Inspection N.V 


ta extende profundo condolencia na nos colega y demas famia. 


»g 


UI) 

□ 


AD PATRES 

funeral h o 


\an Rensselaerstraat 2 

San Nicolas - Aruba 

E-mail: adpatres(«rsetarnet.a>v 


m e 
Tel.: (294) 584-2299 
584-8413 
Fax: (297) 584-2266 


Senor ta mi wardador 

mi’n tin falta di nada 

den cunuco di jerba berde 

E ta ponemi sosega 

E ta hibami na awanan trankil 

pa mi bolbe hana forsa. Psalm 23:1,2,3. 


Cu inmenso tristesa na nos curazon, pero agradecido pa tur loke E a 
nifica pa nos 

tur y conforme cu Dios su boluntad, nos ta anuncia fayecimento 
cristianamente di nos mama, wela, suegra y ruman: 

Sra. Olga Mariana Hernandis Kock 

Mihor conoci como: “Mary” 



Esposo: Freddy Hernandis 

Yiunan: Rodney y Cecilia Hernandis Matheus Meneses 

Ryan Hernandis y Barbara de Groot na Hulanda 
Ranphis Hernandis 
Nietonan cu e la stima un mundo: 

Andre, Marilin y Jean Marc Hernandis 
Rumannan: Bernardo (Deenchi) y Maria Kock (na Noorwe 

gen) 

Alfonso (Dunchi) Kock y famia 
Cecilio (Lulu) y Minerva Kock y famia 
Aureliano (Miki) y Yolanda Kock y famia 
Roberto (Tico) Kock y Yiunan 
Rita Sambo Kock y yiu na Curacao 
Mirtha y Bert Adolfs-Kock y famia 
Mirlo y Frida Kock y famia 
Jorge (Obe) Kock y famia 
May la Kock y Remy Faneyte y fam 
Teresita (Sita) Henriquez y famia 
Aura Koolman y famia 

Tanta: Sra. Vda. Leoncita Hunt-Marin y famia 

Cunanan: Teofilo (Boeis) Hernandis 

Leopoldo (Lindo) y Sofia Hernandis y famia 
Lissette Hernandis y famia 

Sobrina y sobrinonan: Esther Kock y famia na Hulanda 
Lindy y Mariandra Kock y famia 
Javier Kock y Rosandra Trenidad na Hulanda 
Alvin Kock y Edelwise Gibson 
Elvis Kock na Hulanda 
Ildemar y Noheli Kock y famia 
Mauro Sambo na Hulanda 
Leon y Rubia Adolfs na Hulanda 
Marylaine y Eugene Nicolaas 
Marylou Kock y Roberto Oduber 
Michel Kock y famia 
Berry Kock na Hulanda, Dairon Kock 
Jakemar Kock 

Tur su primo y primanan na Aruba y Venezuela 
Suegro y suegra: Manuel y Maria Matheus Meneses 
Famianan na Venezuela: Atacho, Marin, Artuza, Gonzalez, Villa 
Nueva, Goitilla y Leon 

Su amiganan di cas: Mery Winterdaal y famia 
Marietje Tromp y famia 
Mena Kock y famia 
Sra. Vda. Frida v/d Linden y famia 

Demas famia y conocirnan: Hernandis, Kock, Bjorn, Marin, Koolman, 
Ridderstap, Boekhoudt, Everon, Adolfo, faneyte, Bislick, v/d Linden, 
Lopes, Hunt, de Groot, Garcia, Nicolaas, Oduber, Winterdaal, Thiel, 
de Cuba, Wouters, Lacle, Croes, Bareno y Gibson, Pietersz, Feliciana, 
Rivera. 

ta invita tur amigo, bisina y conocirnan pa asisti na e acto di entiero 
cual lo tuma lugar 


Diaranson 02 di Juli, 2008 pa 4’or di atardi saliendo for di Misa 
Sagrado Curazon na Savaneta y despues pa Santana Catholico na 
Savaneta. 

E restonan mortal di “Olga Hernandis” lo ta reposa for di 2’or di 
atardi na Misa Sagrado 

Curazon na Savaneta. 

Nos disculpa si den nos dolor nos por a lubida un familiar 


Adres pa condolencia: Savaneta #366 

Dialuna 30 di Juni y Diamars 1 di Juli, 2008 
Di: 7’or pa 9’or di anochi 

Hoben ta planta mata di 
marihuana den cura di hende 


UN persona naci na Estados Unidos, un homber grandi, a yama 
Warda di Polis di San Nicolas, y ta pidi nan pa bin riba su tereno pa 
mira algo. E ta bisa polis cu el a haya un plantacion di marihuana 
riba su tereno, bao di un tent. 

E ta sospecha cu ta yiu homber di su bisina lo a haci esey. Polis a 
mira cu ta trata di 11 pochtji di mata di marihuana. Polis a con- 
fisca tur._ 

Ladron ta drenta cas na 
Paramira y ta bay cu laptop 

DIALUNA mainta pa 8.15, un 
habitante di un cas na Parami¬ 
ra ta bay warda di Recherche 
y ta entrega keho di ladronisia 
di su cas. E ta bisa cu el a sali 
diadomingo un rato for di su 
cas, y ora cu el a bolbe, a mira 
cu ladron a fiesta den su cas. 
Nan a bai cu su laptop color 
roos marca Sony Vijo. 


TA BENDE 


TERENO 
EINGEDOM 
916 M 2 na 
Tantri Leeudert. 

Pr dj s 115.000 parnas 
mfhrmacion 
yama 5931082 


Muher cu a bay cobra salario di su 
casa a hay’e den problema 

POLIS a bay dialuna merdia pa 12.30 na un compania di segu- 
ridad, na Boegoeroei, pa un problema. N’e sitio a resulta cu casa 
di un trahador di fam v.d L., a bin cobra su salario, hunto cu un 
yiu muher. 

Dor cu un di e trahadornan a perde respet pa nan, a start un 
discusion. Polis a yega n’e sitio y a papia cu e casa y e yiu muher 
y a mustra nan riba e consecuencia di nan comportacion. Tambe 
polis conseha pa otro biaha e homber mes bin cobra su salario pa 
evita problema. 







Animal’Risht 


ruba 


EMERGENCY PHONE NUMBERS 


Veterinary Services: 585 0400 


Pick up of injured an i måls or 
ammais to be euthanizcd 


Contreras Veterinary; 587 0917, 587 4467, 993 0404 
Wayaea Clinic: 582 1720 

Weekend emcrgcncy: 911 Advise which doctor on call 

Anim al Shelter: 582 1623 Last resort 

Serlimar: 584 5080, 584 6152, 584 6456 Pick up dead animals 

We save, we care, we educate! 


Resultodo di Loteria 


ZUAC 
6212 Scorpio 


LDTTUCATOCH 

© Puzzles by Pappocom 


Instruccionnan di wega Completa e tabel (cu 9 cuadra) di 81 hoki 
dividi den 9 rij y 9 colom, yenando e hokinan bashi cu e numerbnan di 1 te 
9, sin ripiti ningun cifra den cada rij, ni den cada colom, ni den cada cuadra. 

Servicio pa Comunidad 

Telefon di Emergencia| 

Number di emergencia 911 

Polis 100 

Brandweer 582-1108 

Ambulance 0 £ stad 582-1234 

Ambulance S.N. 584-5050 

Hospital 587-4300 

Centro Medico 584- 8833 

Botica na Warda ■ 

Pabou di Brug: Botica Aloe 
Pariba di Brug: Botica Noord 

Dokter na Warda m 

Pabou di Brug: dr. Alvarez Quezada 
Pariba di Brug: dr. 


Otro Servicionan 


Setar Info 

118 

Digicel Info 

145 

Setar 

582-5151 

Elmar 

582-3700 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 

S.O.S. Teleayudo 

583-1190 


EDITA PA:The Media Group, 
Margrietstraat 3, Oranjestad, Aruba, tel. 
(297) 583-1400, fax. (297) 5831444, 
E-mail: mediagroup@setarnet.aw. 
CUENTA Dl BANCO: C.M.B. #229- 
82600. BENTA LOS Afl 1,50. 
ABONEMENT Afl.35,00 pa luna. 
ORA Dl OFICINA: Dialuna pa Diabierna 
8 a.m. - 5 p.m. 

IMPRENTA: Imprenta Nacional Arubano. 
Dl RECTOR: Victor iTokoi Winklaar & 
Victor R Winklaar. 

REDACCION: noticia@awemainta.com. 
BENTA Dl AVISO: 
sales@awemainta.com 

Local 129 


-tøvdsLU 

I nfluencia di un tata riba 
amor. 


Hopi prome cu un mucha muher adolecente haya su prome 
berdadero joncuman, of te hasta namorå, su actitud pa cu hende 
homber silenciosamente ta worde crea pa su tata. 

Ami ta un di e hopi sicologonan cu ta kere cu e relacion tata-yiu 
muher ta pone e base pa tur futuro envolvimento romantico. 

Si tata di un muher hoben ta un alcoholico y un choller, e yiu ey lo 
pasa su bida tratando di haya un homber cu por cumpli cu e 
necesidadnan cu su tata nunca a reconoce den su curason. 

Si e tata ta calido y ta duna cuido y proteccion, e yiu muher lo busca 
un amor cu ta igual na su tata. Si e tata ta kere cu su yiu muher ta 
bunita y femenino, e yiu lo ta inclina pa pensa asina tambe. Pero si e 
tata ta rechasa e yiu muher como un persona inatractivo y no 
interesante, e yiu muher ey probablemente lo tin problema cu su 
auto-estima te na edad di adulto. 

Mi a observa tambe cu e realacion di un muher cu su futuro esposo 
ta worde significantemente influenciå pa e manera cu e'la percibi 
autoridad di su tata. 



.A JUa*)/s 


f r l " 


PATUR FIESTA. 
PA MUCHA 

YAMA 

5923523/5838769 


Mama no kier yiu cu ta droga 
mas den cas 


PRESENCIA di polis a wordo pidi dialuna mainta tempran na un 
cas den Scobillostraat na Pos Chuqito, unda e yiu homber O.M. 
lo a causa problema den cas. Polis ta haya informacion cu lo ta 
trata di un choller cu a drenta pa horta y cu e habitantenan tin e 
teni. Pero ora cu polis a yega a resulta cu ta problema entre dos 
ruman, unda e ruman muher a haya su ruman homber ta huma 
droga den cas. 

E ruman muher a rabia y a benta su cosnan pafo. E ruman homber 
no a keda contento cu esaki y a sali pafo y a subi su bicicleta y a 
dal’e contra auto di e ruman muher. Ora cu polis a yega e ruman 
muher a bay traha caba, pero e mama a pone polis na altura cu e 
no kier O.M. mas den cas. El a coy su cosnan, hinca nan den un 
saco y a bay for di e cas. 


Si e tata tabata arogante y caprichoso durante infancia di su yiu 
muher, e ultimo aki lo ta inclina pa drenta pleitonan pa poder cu su 
esposo durante nan matrimonio. Pero si e tata a sa di mescla amor y 
disciplina na un manera cu ta mustra forza, e yiu muher lo ta mas 
comfortabel cu un matrimonio basa ariba 'duna y tuma', caminda no 
tin competencia pa tuma liderasgo. 

Asina hopi di loque ta bai den un matrimonio ta cuminsa cu tata di e 
muher. P'esey ta combini nos como tata, pa duna nos miho esfuerzo 
den lanta y educa nos yiunan. 



Guyabastraat 4, Dakota Tel: 582 4748 


Choller ta causa problema y 
tambe ta menasa 

DIALUNA mainta tempran, presencia di polis a wordo pidi den 
Rembrandstraat, pa un choller cu ta haciendo fastioso. Ora cu 
polis a pasa dilanti di un bar, nan ta mira 3 muher prostituta y 
nan ta mustra polis den direccion di e choller B.A.I y a bisa polis 
cu basta rato caba e ta haci fastioso. 

Polis a pidi refuerso pa por a detene, como cu e tabata bao 
di influenciå di droga y di alcohol. Ora cu polis a logra de¬ 
tene, nan tabata bayendo cune warda, un homber, kende 
ta dono di un minimarket a acerca nan y a bisa polis cu e 
choller a menase cu cuchiu y a horta un boter di cerbes for 
di su negoshi. Polis a bise p’e bay duna keho. 


TIPO Dl CAMBIO OFICIAL 

Valido pa 2 juli 2008 


Placa Extranhero 

BankRapieren 

V\issderv Cheque 

ReisCheqteen 

OwerBoekingen 

Beria 

na 

Pltiico 

US Dollar 

1.77 

178 

1.80 

CAN Dollar 

1.73 

175 

177 

Engelse Pond Sterling 

3.49 

3.54 

3.60 

Zwtsetse Frank per Cl-F. ICO 

174.76 

175.48 

17628 

NedArt Guiden perANG. 100 

98.00 

100.00 biljetten 100.20 
chq./OM5tboekng 100.00 

J apanseyen perj PY. 10.000 

167.15 

16867 

170.37 

Euu perXEU. 100 

278.42 

280.96 

28378 



Provision di Devisa 1.3% 
Segun artic ulo 12 di Afkondigingsblad 
di Aruba 1991 nr.GT 32. 

Banco Central di Aruba ta defini 
e tipo di cambio oficial pa e 
cambionan di placa extranhero. 


BANCO DI CARIBE 

Nos ta honra Bo confianza 


1 _ 1 

Horoschoop | 

|fi) Aries 21 Mrt - 20 Apr 

Lo bo wak cu e luna aki lo ta hopi movi 
pabo. Un reto importante ta cuminsa pa bo y mas 
ainda si bo ta un persona cu ta cambiando trabao 
pafor di Aruba, 

qfiS aUrø 21 Apr - 20 Mei 

Si bo mester haci algo pa scapa un 
tempo for di bo bida, kizas bo mester samina bo 
bida mihor. En bes di busca e forma pa scapa, 
ocupa bo mes di haya e mihor manera pa haci cu 
bo bida ta mas placentero. 

g i Geminis 21 Mei-20Jun 

øl Bo tin e tendencia pa exagera cosnan 
awe, ademas lo bo pasa e dia nervioso, lo bo 
discuti pa cosnan sin importancia, specialmente 
cu bo pareha. 

Cancer 21 jun-20jui 

Trabao ta absorbebo, bo creatividad 
ta acaparabo y bo pareha y mas ainda si bo tin 
yiunan lo molestiabo. Kizas lo bo mester laga e 
rutina diario y familiar un tiki los. Purba biaha e fin 
di siman aki of keda na hotel bo so. 


RÉl Leo 21 jui - 20 Aug 

dpT Bon comienzo di luna pa temanan di 
placa y posesionnan. Bo sistenan di balor, inclui 
esun cu bo ta usa pa huzga bo mes lo yudabo 
hopi durante e dia aki di trabao duro. Pronto e 
sosiego di fin di siman lo yega. 

J Virgo 21 Aug - 20 Sep 

Si bo ta realizando areglonan na 
cas, pone atencion na detayenan chikito di e 
instalacionnan. Lo tin discusionnan familiar cu no 
tin consecuencianan. 

Libra 21 Sep-20Okt 

No lo ta nada strano cu atakenan contra 
bo reputacion y tensionnan den proyectonan den 
ehecusion bin. Si bo mezcla bo deseonan cu 
realidad bo no lo haci mas cu confundi bo mes cu 
bofantasianan. 

f ££ Scorpio 21 okt - 20 nov 

Bo ta move entre condicionnan 
diametralmente opuesto, cu luchanan interno 
pa dicidi bo mes. Bon momento pa dirigi 
sensatamente asuntonan economico. Bo ta den 
un bon epoca, probeche. 

Sagitario 21 n ov - 20 Dec 

jlyS Si bo lo casa pronto y ta pensando 
den redacta un acuerdo prematrimonial, haci'e 
obhetivamente. 

Capricornio 21 Dec 20jan 

Awe bo lo ta hopi dinamico, cu gana 
y energia pa resolve cualkier contratempo cu 
presenta, sin embargo, bo mester purba soluciona 
bo problemanan, sin rabia. 

Aquarius21jan 20Feb 

Lo bo mester warda un tempo prome cu 
bo wak florece e asuntonan cu bo a cuminsa. Bo 
ta mustra un sentido comercial y actitud practico 
excelente. 

PiSCiS 21 Feb- 20 Mar 

E situacion por ta di acuerdo of no cu 
bo deseonan, dependiendo di otro factornan di e 
totalidad, pero posibilidadnan ta importante. 

E Potret di Dia 


noticia@awemainta.com 

Aachen, ALEMANIA: Coredornan di e guardia Presidencial Russo ta tuma parti den e ceremonia di apertura di CHIO Festival Mun- 
dial Equestre na Aachen, Alemania. E competencia ta ser mira como un practica pa e Weganan Olympico di Beijing. 


Durante e certamen di Miss Aruba 2008 


“Fundacion Autismo Aruba” lo wordo adopta 

Door di Srta. Nuraisa Lispiér 



YA caba tur e preparacion ta 
andando pa e certamen di Miss 
Aruba 2008. Pa e eleccion aki 
tur candidata mester a scohe 
un fundacion local cu nan lo 
adopta y presenta na Aruba 
completo. 

Den cuadro di esaki Srta. Nurai¬ 
sa Lispiér, candidata number 
6, a scohe “Fundacion Autismo 
Aruba” como e fundacion cu e 
lo traha cu ne y aporta na dje. 
E fundacion local a accepta e 
peticion di Nuraisa cu mannan 
habri y a cuminsa di biaha cu 
diferente encuentro pa duna in- 
formacion valioso riba e topico 
“Autismo” pa Nuraisa haya mas 
tanto informacion cu ta posibel, 
preparando pa haci e presen- 
tacion oficial di su proyecto na 
publico dia 20 di juli venidero. 
Nuraisa den su proyecto social 
lo mustra e importancia pa trece 


mas informacion riba e topico 
aki y pa dun’e su merecido 
atencion. Hopi mayor por ta no 
ta na altura mes di Autismo y cu 
por ta nan yiu (nan) lo por ta Au- 
tista. Un mucha Autista mester 
ricibi atencion y guia corecto cu 
Fundacion Autismo Aruba por 
brinda na nan tambe. 

Pa trece mas claridad y atencion 
riba e topico aki, Nuraisa ta 
preparando un proyecto unda 
cu lo combersa cu diferente 
persona specialisa riba e topico 
“Autismo” y tambe cu much- 
anan y nan mayornan cu ta biba 
cu Autismo. Tur e informacion 
acumula lo wordo presenta den 
3 programa di 10 minuut cu lo 
pasa na Telearuba Canal 13. 

E prome programa titula “Kico 
ta Autismo?” lo pasa diahuebs 
10 di juli 2008 pa 7:30 pm, e 


di dos programa “Autismo na 
Aruba” lo pasa diahuebs 17 
di juli 2008 pa 7:30 pm y e 
ultimo programa “E mucha cu 
Autismo” lo pasa diabierna 18 
di Juli 2008 pa 7:30 pm. Aruba 
completo ta keda cordialmente 


invita pa sintonisa Telearuba 
riba e fechanan menciona pa 
mira e 3 programanan informa¬ 
tivo cu Nuraisa ta preparando 
como parti di su proyecto social 
pa e certamen di Miss Aruba 
2008. 


Nos Mundo Loco 


Homber ta 
bende 10,000 
moskito morto 


Un homber Chines cu a setup un 
negoshi online bendiendo moskito 
morto a bisa di a ricibi 10,000 
pedido den solamente 2 dia. 

Nin Nan di Shanghai a bin riba e 
idea di bende moskito cu e a mata 
pa atrae bishitante na su tienda di 
joyas online. 

"Mi a cera mi mes den un kamber 
pensando duro riba un plan di 
promocion. Cu un clap fuerte y un 
moskito morto, mi a bin riba e idea 
strano aki,” e a bisa un corant local. 

Nin ta bende e moskito morto pa 
6 yuan cada uno. Su avlso ta bisa: 
"Berdaderamente mata pa un man 
humano. Por ser usa pa ciencia, 
decoracion of colleccion.” 

E ta bisa cu su tienda a registra 
250,000 hits y a ricibi mas di 
10,000 pedido pa e moskitonan 
morto den 2 dia despues di a pone 
e anuncio den diferente forum. 

Nin a anadi cu companianan ta 
ofreciendo na paga pa anadi linknan 
di aviso riba su tienda online y tambe 
a ricibi 2 oferta di trabao, uno for di 
un compania di biha cora di Australia 
y e otro di un comapania di comuni- 
cacion na Shanghai. 

Pero e a bisa di no lo tuma ningun 
pasobra e kier concentra riba su 
propio negoshi: "Mi metatadi haci mi 
cara y nomber conoci na publico.” 

Usador cauteloso di 
ATM machine aresta 

Un Aleman cauteloso cu nunca a 
usa un ATM pa miedo di fraude di 
identidad, porfin a usa un y a ser 
aresta. 

Hans Mauer di 40 aha a pasa tanto 
tempo ta check e ATM cu otro 
usadornan a yama polis y a ser 
aresta bao di sospecho di fraude di 
identidad. 

"E a splica cu nunca e a usa un 
ATM den su bida pa miedo di ladron 
y mientras su comportacion tabata 
hopi sospechoso rapidamente nos a 
aclarea e asunto,” un polis a bisa. 


































AWEMainta I Diaranson 2 di Juli 2008 


Local 131 


Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Mensahe pa sr. Nico Jorge 

Pa: Armand Hessels 


RECIENTEMENTE ex-Pro- 
curador General interino Nico 
Jorg a declara cu e ponencia 
cu ningun empleado pub- 
lico por gana mas cu Minis- 
tro-Presidente (e ‘norma di 
Balkenende’) ta nonsense 
completo. Como argumento 
el a trece e.o. dilanti cu e 
nivel di politico na Aruba no 
ta ningun motibo pa laga nan 
gana mas cu funcionario di 
p.e. Ministerio Publico, cu 
continuamente mester traha 
bao di presion pisa. Ademas e 
entrada scondi di gobernante 
y politico, manera nan areglo 
di pensioen, t’asina grandi cu 
e ta mas cu compensa e difer- 
encia den e salario oficial. Tur 
dos argumento ta completa- 
mente berdad. 

Pa motibo di e complehidad 
di gobernacion, na tur pais 
desaroya ta nombra exclusi- 
vamente hende den funcion 
di gobernante cu ta dispone 
di e calificacionnan necesa- 


rio y/of a prueba nan mes 
den practica. Sinembargo, 
na Aruba ainda ta posibel cu 
ta scoge hende sin prepara- 
cion adecua y solamente pa 
motibo di nan popularidad 
(p.e. dor di a parti cerbes den 
tempo di elecccion). Pesey sa 
pasa asina frecuente cu nos 
gobernantenan no por huzga 
implicacion di conseho di nan 
subordinado (cu si ta dispone 
di e experticio y experencia 
necesario). Consecuente- 
mente nan ta tuma decision cu 
cada bes atrobe ta perhudica 
pais Aruba. No ta por nada 
e amateurnan aki a logra di 
aumenta nos Debe Nacional 
te na proporcion astronomico 
den apenas 25 ana, apesar di e 
aumento continuo di entrada 
di impuesto. Ya caba p’e mo¬ 
tibo aki so nan ta perde tur 
derecho pa exigi e salario mas 
halto pa nan mes. 

Durante ananan ’90, e par- 
tidonan AVP, MEP y OLA a 


percura pa nan gobernante- y 
parlamentarionan lo por goza 
plenamente di nan ananan di 
pensioen. Como cu gobernan¬ 
te ya caba despues di apenas 
4 ana di ‘trabao’ por cobra un 
pensioen completo, en rea- 
lidad nan ta ‘aglomora’ nan 
pensioen durante e 4 ananan 
cu nan ta den funcion. Pa un 
Ministro cu ta bay cu pensioen 
cu su 45 ana di edad y ta logra 
biba te cu su 80 ana, esaki ta 
nifica 35 ana (!) di pensioen. 
Como cu un Ministro no ta 
paga ni un een di premie di 
pensioen, esey ta encera cu 
e no ta gana ‘solamente’ Afl. 
15.000,- pa luna, pero cu en 
realidad e ta costa pais Aruba 
minimal Afl.60.000,- pa luna 
p’asina por ahunta e pensioen 
aki. Esey ta sin tene na cuenta 
e comisionnan cu sa pidi pa 
pone firma. Ya caba a base di e 
aglomoracion di pensioen so, 
su entrada ta mas cu 3 biaha 
mas halto cu e salario actual 


di esnan den top di Ministerio 
Publico. Ningun momento so 
esaki tabata intencion di e 
norma di Balkenende. 

Na mesun manera e observa- 
cionnan cu Jorg a haci tocante 
e enemistad entre AVP y MEP, 
e funcionamento deficiente di 
Parlamento, e gran cantidad 
di nombramento politico, e 
falta di transparencia pa cu 
destaho publico, etc. cu ta 
resulta den un clima politico 
negativo, ta hecho palpabel 
cu no por nenga. Asina Mi¬ 
nisterio Publico (t)a experen¬ 
cia na manera bibo durante 
investigacion y persecucion 
penal di miembro di partido, 
cu mesun partido den com- 
binacion cu e medionan di 
prensa liga, a hiba un cam- 
pana difamatorio intensivo 
pa desacredita credibilidad di 
Ministerio Publico. 

Di otro banda e reaccion di Mi¬ 
nistro Plenipotenciario y Mini¬ 
stro di Husticia cu Nico Jorg 


ta duna su mes un diploma 
di incapacidad ta completa- 
mente hipocrito. Ta mantene 
conscientemente e falta di 
personal den tur instancia di 
control y investigacion (ma¬ 
nera Controlaria General y 
Ministerio Publico) p’asina 
evita cu e pompamento di 
gobernante ta sali na cla. Pa 
motibo di e importancia di 
patronahe politico pa sobrevi- 
vencia di e partido na mando, 
un bon bistå den e maneho 
di finansa publico no ta nada 
deseabel. 

Ta di spera cu mr. Nico Jorg no 
ta limita su experencianan du¬ 
rante su 3 ananan na Aruba na 
un entrevista cu aigun corant, 
pero cu e ta doeumenta nan 
den un raport publico pa 
tur pagador di impuesto na 
Aruba. Esey indudablemente 
lo ta un contribucion impor- 
tante n’e lucha contra mal 
gobernacion y corupcion na 
Aruba. 


“Conecta cu bo Pareha” 

E siman aki den districto di Savaneta, 
Oranjestad y Noord 


DEPARTAMENTO di Asunto 
Social en especial, e teamnan 
di districto ta invita comunidad 
di Aruba pa asisti na e segundo 
actividad di e proyeeto “Aruba 
Conecta” cu e siman aki ta tuma 
lugar den districto di Savaneta, 
Oranjestad y Noord. 

“Conecta cu bo Pareha” ta den 
forma di workshop den cual e 
participantenan lo ricibi conse- 
honan practico y alabes ta haya 
oportunidad pa haci nan pregun- 
tanan eneuanto relacion di pareha. 
E oradornan pa e anochinan aki lo 
ta terapista di pareha y famia sra. 
Enid de Kort, e trahador social di 


team di districto concemi y pareha 
Geerman. 

Lo trata preguntanan manera; con 
mi por conoce mi pareha mihor? 
Con mi por crea un relacion sano 
cu mi pareha? Con nos como 
pareha por mantene harmonia 
den nos relacion? Con nos como 
pareha por anda cu un situacion 
dificil? 

Entrada ta completamente gratis. 
Participacion no ta mara na condi- 
cion, tanto pareha como soltero ta 
bon bini. 

E fechanan y lugar pa cada dis¬ 
tricto pa e siman aki ta: 

Dia 2 di juli 2008 “Conecta cu bo 


Pareha” pa districto di Oranjestad 
ta tuma lugar na Departamento di 
Cultura di 7or pa 9.30 di anochi. 
Dia 3 di juli 2008 “Conecta cu 
bo Pareha” pa districto di Noord 
ta tuma lugar na Club Don Bosco 
7or pa 9.30 di anochi. 

Dia 9 di juli 2008 “Conecta cu bo 
Pareha” pa districto di Paradera ta 
tuma lugar na Club Caiquetio 7or 
pa 9.30 di anochi. 



Tel: 583-1400 
Fax: 583-1444 


Entrega bukinan di biblioteca 
sin paga boete 


BIBLIOTECA ta recorda tur hende pa tira un bistå na cas si por 
tin buki(nan) di biblioteca of di bibliobus cu a lubida di entrega. 
Ata e oportunidad te cu dia 11 di juli 2008 pa hasi esaki sin 
paga boete. 

Por entrega e buki(nan)sea na biblioteca mes na Playa of na San 
Nicolas durante orarionan di biblioteca of na e bibliobus. 

E Bibliobus tabata den diferente bario caba pa busca bukinan. 
Pa otro siman ta toca turno na e siguiente barionan: 

Diaranson 02 Juli: Tanki Leendert (Kapel Monte Calvario) 
Diahuebs 03 Juli: O’stad (Postkantoor) 

Diabierna 04 Juli: Paradera (Rotonde Aruba Bank) 
Diasabra 05 Juli: San Nicolas (Santa Theresita plein) 

Orario: Dialuna pa Diabierna: 5.00—8.00 p.m., 

Diasabra : 9.00 a.m.- 4.00 p.m. 

Biblioteca tin hopi buki cu ta na cas cerca usuarionan y cu no ta 
wordo entrega bek. Aki ta trata buki di mueha y adulto. Por fabor 
coopera cu biblioteca pa haya e bukinan aki bek. Di antemano 
Biblioteca Nacional Aruba ta yama danki pa e cooperacion. 

40 Ana di baile di Diana Antonette 

Atrabes di baile, hende lo uni den e buniteza 

y rikeza di nos cultura 


DIABIERNE, diasabra y diadomingo ultimo, den Cas di Cul¬ 
tura, pueblo amante di baile a celebra 40 ana di Diana Antonette 
bailando. Tur esaki cu un bunita show hinca den otro. Diana t’e 
prome Arubiano cu a haya un beca di Sticusa pa bay studia cu for 
di chiquito e tabata gusta, esta baila bålet. Unabes cu el a gradua, 
el a bolbe Aruba na 1968.28 Aha Diana a traha na Arubaanse Dans 
en Balletschool, pa despues ta un co-fundador di Stimadanza, 
docente y baliarina. 

Dia 1 di september 1996, Diana su sono a bira realidad, ora cu el 
a funda su propio scol di baile y bålet. Manera un bon cuminda ta 
alimenta e curpoa, asina arte ta alimenta e alma y esey ta meta 
di Diana Antonette. Un biaha mas, masha pabien y tambe cu un 
bunita presentacion. 




















































